
SAŽETAK 


HDR (High Dynamic Range) fotografija je idući veliki korak u području digitalne fotografije. 
Stvaranje fotografija velikog dinamičkog raspona (engl. High Dynamic Range Imaging) 
obuhvaća niz tehnika razvijanih kroz posljednjih 20 godina, u svrhu prevladavanja 
ograničenja elektroničkih uređaja, spajanjem više različito eksponiranih fotografija određenog 
prizora u jednu fotografiju fantastičnog izgleda. HDR fotografija omogućuje fotografu 
'bilježenje’ većeg raspona u tonskim prijelazima nego što je to moguće postići jednim 
okidanjem fotografskog aparata. Drugim riječima, širi dinamički raspon omogućava HDR 
fotografijama točniji prikaz širokog raspona intenziteta prisutnog u 'stvarnom svijetu'. 

Dva glavna izvora HDR fotografija su kompjutersko renderiranje i spajanje više fotografija u 
jednu. Photomatix aplikacije (među kojima je najpoznatija Photomatix Pro) su samostalni 
programi za stvaranje i obradu HDR fotografija. Od drugog softvera pogodnog za simulaciju i 
manipulaciju HDR fotografijama značajniji su Adobe Photoshop, Adobe Lightroom i 
Photoshop Elements. 

Ključne riječi: 

dinamički raspon 
tonsko mapiranje 
stupnjevanje ekspozicije 



ABSTRACT 


HDR stands for High Dynamic Range and it is the next big step in photography. The High 
Dynamic Range Imaging is a set of techniques that has been developed about 20 years ago to 
overcome the limitations of electronic devices by combining multiple exposures into one 
great looking image. HDR images enable photographers to record a greater range of tonal 
detail than a given camera could capture in a single photo. In other words, this wider dynamic 
range allows HDR images to more accurately represent the wide range of intensity levels 
found in 'real' scenes. 

Two main sources of HDR imagery are Computer renderings and merging of multiple 
photographs. Photomatix applications (Photomatix Pro seems to be most popular) are stand- 
alone programs that create and process HDR images. Other softvvare capable of creating and 
manipulating HDR imagery includes Adobe Photoshop, Adobe Lightroom and Photoshop 
Elements. 

1 UVOD 


1.1 UVOD U TEORIJU HDR FOTOGRAFIJE 


HDR (High Dvnamic Range) fotografija je idući veliki korak u području digitalne fotografije. 
Stvaranje fotografija velikog dinamičkog raspona (engl. High Dynamic Range Imaging) 
obuhvaća niz tehnika koje su se razvijale kroz posljednjih 20 godina, kako bi se prevladala 
ograničenja elektroničkih uređaja, spajanjem više različito eksponiranih fotografija određenog 
prizora u jednu fotografiju fantastičnog, gotovo 'nadrealnog' izgleda. [1] 



Slika 1: tipičan primjer jedne 'nadrealne' HDR fotografije 


HDR fotografija omogućuje fotografu 'bilježenje' većeg raspona u tonskim prijelazima nego 
što je to moguće postići jednim okidanjem fotografskog aparata. Drugim riječima, širi 

dinamički raspon omogućava HDR fotografijama 'točniji' prikaz širokog raspona intenziteta 
prisutnog u 'stvarnom svijetu'. [2] 

Povećanje tonskog raspona ima i svojih negativnih strana, od kojih se najveća odnosi na 
kontrast među tonovima. Kontrast u određenim tonovima na fotografiji se ovim postupkom 
smanjuje, te se tako kao rezultat manipulacije mogu dobiti fotografije izrazito neprirodnog 
(nerijetko 'fluorescentnog') izgleda. [1] 

Iako mnogi fotografi iskorištavaju ovu manu u svrhu namjernog postizanja izrazito 
neprirodnih fotografija u umjetničke svrhe, kvalitetna HDR fotografija uzeti će svoju glavnu 
prednost i manu u obzir te se zadržati na optimalnom 'kompromisu' između raspona tonova i 
potrebnog, odnosno 'realnog' kontrasta. 

Kako bi fotografirana scena bila prikazana onako kakvom ju u trenutku okidanja vidi ljudsko 
oko, prikaz se 'aproksimira' tonskim mapiranjem. 


1.2 DINAMIČKI RASPON I TONSKO MAPIRANJE 


Radi boljeg razumijevanja teorije HDR fotografije, odnosno, za detaljnije objašnjenje teorije 
stvaranja HDR fotografija, potrebno je razumjeti koncepte dinamičkog raspona, kojega se 
često miješa s pojmom 'dubine' u fotografiji, te tonskog mapiranja. 

Dinamički raspon u fotografiji opisuje razmjer između minimalnog i maksimalnog 
izmjerljivog svjetlosnog intenziteta (bijelog i crnog, reklo bi se). Pošto se u stvarnom svijetu 
nikada neće susresti prava bijela ili cma (samo različite stupnjeve intenziteta svjetlosnih 
izvora i refleksije okolnih objekata), koncept dinamičkog raspona postaje kompliciraniji 
ovisno o tome govori li se o uređajima kojima se sliku zabilježava (fotografski aparati ili 
skeneri), uređajima kojima se ona prikazuje (računala i pisači) ili o samim objektima 
kon kr etno. S obzirom na ograničenja sustava koji su danas u upotrebi, prijenos informacije 
između tih uređaja utječe na njenu reprodukciju odnosno doživljaj. Koncept dinamičkog 
raspona stoga pomaže u relativnim usporedbama između scene kakvom ju se realno (ljudskim 
okom) doživljava, prizora uhvaćenog fotografskim aparatom i konačnog rezultata na monitoru 
računala ili samom otisku. 

Dok se dinamički raspon stvarne scene opisuje razmjerom najsvjetlijih i najtamnijih područja, 
senzori digitalnih kamera mjere svjetlo svakom pikselu u tzv udubinama ili engl. photositima. 
Veličina udubine i način na koji se svjetlo mjeri određuju dinamički raspon fotografskog 

aparata. Udubine mogu biti promatrane kao spremnici fotona. Za punu udubinu se kaže daje 
zasićena i njena vrijednost se ne mijenja fotonima koji naknadno dolaze - što definira tzv. 
bijeli nivo fotografskog aparata. Za idealni fotoaparat omjer kontrasta bi se dobivao podjelom 
broja fotona koji mogu stati u svaku udubinu sa najmanjim mjerljivim svjetlosnim 
intenzitetom (jednim fotonom). U stvarnosti komercijalni fotoaparati ne mogu mjeriti 
individualne fotone, što ograničava dinamički raspon na najtamnije polje kojemu se tekstura 
više ne može razaznati - tzv. crni nivo ili crnu točku. Cma točka ograničena je stoga stupnjem 
preciznosti u mjerenju udubina ali i šumom digitalnog fotoaparata. 

Dinamički raspon digitalnog fotoaparata bi se stoga mogao opisati kao razmjer maksimalnog 
izmjerljivog svjetlosnog intenziteta (u točki saturacije piksela) i minimalnog izmjerljivog 
intenziteta svjetla (iznad točke u kojoj digitalni šum počinje 'kvariti’ snimljeni prizor). 
Uobičajena jedinica mjerenja dinamičkog raspona na digitalnim fotoaparatima je tzv. f-stop, 
koji opisuje totalni raspon svjetla u jedinicama broja 2. Omer kontrasta od 1024:1 se može 
dakle opisati kao dinamički raspon od 10 f-stops, (pošto je 2 10 = 1024). Jedinice se još mogu 
nazivati i zonama ili eV. [3] 

Tonsko mapiranje je tehnika koja se koristi pri procesuiranju fotografija i u računalnoj grafici 
kako bi se jedan set boja mapirao (translatirao, uspješno prenio) u drugi, čime se želi 
aproksimirati prikaz HDR fotografija u mediju s više ograničenim dinamičkim rasponom, 
njegovom stvarnom izgledu odnosno doživljaju. Mediji poput računalnih monitora i otisaka 
imaju dinamički raspon koji je neadekvatan za pravilnu reprodukciju punog spektra 
svjetlosnih intenziteta prisutnih u 'stvarnim scenama’. Tonsko mapiranje želi ublažiti 
probleme snažne redukcije kontrasta u određenim dijelovima reproducirane scene pri prikazu 
slike u određenom mediju, ali i istodobno očuvati što više detalja i raspona među tonovima 
važnih za originalan sadržaj fotografije i njen 'konačni' doživljaj. 

Dvije glavne metode tonskog mapiranja su globalno mapiranje (prostorno uniformno 
mapiranje) i lokalno (prostorno varijabilno mapiranje). Tehnike globalnog mapiranja djeluju 
na sve piksele fotografije jednako, jednostavne su i brze, no uzrokuju velike gubitke u 
kontrastu. Kod lokalnog mapiranja efekti dizajniranog algoritma mijenjaju se u svakom 
pikselu ovisno o lokalnim karakteristikama slike. Algoritmi su kompliciraniji od onih koji se 
upotrebljavaju za globalno mapiranje i dovode do pojave artefakta, ali daju i najbolje rezultate 
(uzimajući u obzir činjenicu daje ljudsko oko najviše osjetljivo na lokalne kontraste). [4] 

1.3 PREDNOSTI HDR FOTOGRAFIJA 


Kon kr etne prednosti HDR tehnike fotografije su mnogobrojne, no grubo se mogu razvrstati u 
pet skupina: 

a) Ušteda na fotografskoj opremi. 

Nije potrebno nositi brojnu i skupu opremu za osvjetljavanje prilikom snimanja 
prizora sa visokim kontrastima. Stupnjevanjem ekspozicije (mnogi fotoaparati sadrže 
opciju Auto exposure bracketing, koja će snimiti nekoliko snimaka istog prizora s 
različitim ekspozicijama) dobiti će se nekoliko različito osvjetljenih snimki istog 
prizora, koje će se u za to specijaliziranom softveru spojiti u jednu HDR fotografiju. 

b) Prekrasne fotografije za oblačnih dana. 

Nejasan magloviti dan bez oštrih sjena i oblačno nebo često daju prilično 'dosadne' 
fotografije. HDR tehnika uspjeti će 'izvući' najbolje i iz neba i odabranog prizora, te 
uobičajene motive prikazati u 'zanimljivijem svjetlu'. 

c) Fotografije, čistih, zasićenih boja, ili pak 'sanjivog' izgleda - veća artistička vrijednost 
(po nekima). 

d) Savršeno eksponirane panorame. 

Panorama je gotovo uvijek prizor sa velikim kontrastima. Snimanje sa različitim 
ekspozicijama i spajanje u jednu snimku dati će fotografiju bogatu detaljima kako u 
svijetlim tako i u mračnijim dijelovima odabranog prizora. [5] 

e) Detalji i teksture. 

Niti jedna fotografija izvedena u klasičnom digitalnom sustavu ne može se mjeriti sa 
HDR fotografijom dobivenom iz višestrukih RAW datoteka po pitanju kvalitete 
prikaza detalja i teksture; HDR jednostavno voli detalje i teksture i iz njih izvlači 
maksimum. 

Slika2: HDR voli detalje i teksture 

1.4 KRATKI PRIKAZ POVIJESNOG RAZVOJA HDR FOTOGRAFIJE 


1850ih francuski fotograf Gustave Le Gray koristi višestruko eksponiranje (dva 
različito eksponirana negativa pri izradi pozitiva 'spaja' u jednu fotografiju) kako bi 
'ispravno' zabilježio i nebo i more u vrijeme kada je oboje bilo praktički nemoguće 
prikazati na istoj fotografiji - zbog previše ekstremnog raspona svjetline. Danas se 
njegov način fotomanipuliranja smatra ranom pretečom HDR fotografije. 



Slika 3: Gustave Le Gray, 'Veliki val' (1857.g.); preuzeto sa: 
http://commons.wikimedia.Org/wiki/File:Gustave_Le_Gray-The_Great_Wave.jpg 


1930e/1940e - američki fotograf Charles Wyckoff implementira tehniku lokalnog 
tonskog mapiranja kako bi kombinirao različito eksponirane slojeve filma u jednu 
fotografiju većeg dinamičkog raspona; njegova fotografija Ivy Mike, prve detonirane 
hidrogenske bombe, dospijeva na naslovnicu kultnog časopisa Life 1954. godine. [6] 

Slika 4: Charles Wyckoff, 'Ivy Mike' (1952.g.); preuzeto sa: 
http://commons.wikimedia. 0 rg/wiki/File:Ivy_Mike_-_fireball.jpg 

1950e i Ansel Adams - sredinom 20. stoljeća tonsko mapiranje se uglavnom provodilo 
tehnikama oslabljivanja i pojačavanja (engl. dodging and burning). Pojačavanje 
(postupak kojim se pojačavaju zacrnjenja) i oslabljivanje (postupak kojim se smanjuju 
zacrnjenja) osnovne su moguće kemijske korekcije negativa. Kod korekcije negativa 
oslabljivanjem i pojačavanjem se djeluje na cijeli negativ. Kod pozitiva, može se 
oslabiti odnosno pojačati i samo dio fotografije nanoseći oslabljivač/pojačivač na 
dijelove koje se žele korigirati. [7] Selektivnim oslabljivanjem i pojačavanjem 
dobivala se bolja tonska reprodukcija na fotografijama. Američki fotograf Ansel 
Adams uzdignuo je oslabljivanje i pojačavanje na umjetničku razinu, u kontekstu svog 
sistema zona. Njegova legendama tehnička savršenost preobražavala je uobičajene 
fotografirane krajolike u prekrasno osvijetljene scene s oštrim i preciznim objektima. 
U svom sistemu zona (detaljno razrađenom u njegovoj knjizi The Print ), Adams je do 
savršenstva razradio tehniku kojom je fotograf mogao manipulirati tonovima na 
svojim fotografijama, bez 'iskrivljavanja' osnovne fotografske deskripcije. Smještaj 
vrijednosti na tonalnoj skali mogao je biti preodređen od strane fotografa prije 



završetka okidanja. Sistemom zona zatamnjivala su se područja previše bogata 
zbunjujućim detaljima a posvjetljivala područja pod prirodnim sjenama. Odnosi 
između tla, oblaka odnosno neba, mora i stijena su se mogli pojačavati/pooštravati ili 
pak potpuno izbrisati. [8] 



Slika 5: Ansel Adams, 'Planine'; preuzeto sa: http://jklfa.blogspot.eom/2010/07/45-gargage- 
sale-find-or-200-mill ion. html 


1980e - prva praktična primjena HDRI (High Dynamic Range Imaging metode) došla 
je s filmskom industrijom 1980ih godina i širom upotrebom računalne tehnologije. 
Godine 1985. Gregory Ward stvorio je Radiance RGBE format zapisa slike, prvi i 
najšire upotrebljavani format slikovnog zapisa za HDR fotografije. Wickoffov koncept 
tonskog mapiranja na video kamere primijenila je i patentirala izraelska Technion 
kompanija 1988. g., stvorivši prvu komercijalnu video kameru s opcijom zapisa slike u 
'stvarnom vremenu' (engl. real time opcija) s različitim ekspozicijama, iz koje se 
stvarao HDR zapis. Moderan način stvaranja HDR zapisa bazira se na drugačijem 
principu: stvara se tzv. 'svjetlosna mapa' preko cijele fotografije (riječ je o global -only 

image operacijama - operacijama koje djeluju jednako na sve piksele fotografije); 
rezultat se manipulira tehnikom tonskog mapiranja. 


Matematičku podlogu ovog modernog načina stvaranja HDR fotografija (tzv. global 
HDR metodu) objavljuju 1995. g. Steve Mann i Rosalind Picard. 


1997. g. Paul Debevec uvodi global HDR metodu kombiniranja različito eksponiranih 
slojeva u jednu fotografiju u računalnu grafiku. Zbog rastuće popularnosti digitalnih 
fotoaparata, ova tehnika 'slojeva' se počinje nazivati HDR-om. Ovakav način stvaranja 
fotografija manje je kvalitetan od stvaranja slike eksponirane jednom pomoću senzora 
s prirodno velikim dinamičkim rasponom. Za prikaz (engl. clisplay) HDR fotografija 
na uređajima manjeg dinamičkog raspona, poput računalnih monitora, ustaljuje se 
tehnika tonskog mapiranja. 


2005. g. Adobeov Photoshop CS2 paket predstavlja Merge to HDR funkciju koja 
dramatično pojednostavljuje cijeli proces 'stvaranja' HDR fotografija - HDR 
fotografija postaje planetarno popularna. 


2010. g. Apple objavljuje da će 'HDR mogućnost fotografiranja' uskoro biti dostupna 
na svim njihovim mobilnim uređajima koji koriste iOS (operativni sustav za mobilne 
uređaje Apple proizvodnje). [6] 

2 STVARANJE HDR FOTOGRAFIJA 


Dvije glavne tehn ik e stvaranja HDR fotografija su kompjutersko renderiranje i spajanje više 
fotografija u jednu. Obje tehnike podržava i odgovarajući softver: Photomatix Pro i 
Photomatix Light su samostalni programi za 'stvaranje' HDR fotografija i njihovu obradu. Od 
drugog softvera pogodnog za simulaciju (stvaranje iz slojeva) i manipulaciju HDR 
fotografijama značajniji su Adobe Photoshop (spajanje slojeva), Photoshop Elements 
(simulacija efektima) i Adobe Lightroom (simulacija efektima). 


2.1 METODA SPAJANJA VIŠE FOTOGRAFIJA 


2.1.1 SNIMANJE 


Za stvaranje HDR fotografija spajanjem 'slojeva' potrebno je snimiti barem 3 različito 
eksponirane fotografije istog prizora, iako se za optimalne rezultate preporučuje snimiti 5 
fotografija. Važna stvar na koju je potrebno pripaziti prilikom snimanja je da se fotoaparat ne 
pomiče u vremenu između snimanja prizora. Upotreba stativa je dakle pri snimanju 
'pripremnih' fotografija za HDR obavezna. [9] 

Najduža ekspozicija trebala bi prikazati najtamnija područja slike onoliko svijetlo koliko je 
potrebno kako bi ta područja bila oslobođena šuma i jasno prepoznatljiva. Najkraća 
ekspozicija ne smije pak upropastiti highlighte na mjestima na kojima se žele 'uhvatiti' detalji 
prizora. [2] 

Na Canonovim EOS modelima moguće je prilično jednostavno namjestiti opciju automatic 
exposure bracketing (AEB) - opciju pomoću koje se fotoaparat prenamješta da prilikom 
snimanja tri snimke odabranog prizora koristi 3 različite eskpozicije, za koje se obično 
uzimaju vrijednosti na eV skali smještene u 3 karakteristične točke: -2,0,2. 

Slika 6: Izbornik Canon EOS 400D i 1000D modela, s AEB 
opcijom namještanja stupnjevanja ekspozicije 

Slika 7: AEB izbornik Canon EOS 5D modela omogućuje 
naprednije namještanje parametara stupnjevanja ekspozicije. 

2.1.2 GENERIRANJE HDR FOTOGRAFIJE I TONSKO MAPIRANJE 


Jedan od najboljih komercijalnih specijaliziranih programa za generiranje HDR fotografija je 
Photomatix Pro. Iako je HDR fotografije danas moguće i generirati pomoću Photoshopa (tzv. 
merge to HDR opcijom, koju sadržavaju svi paketi od CS2 paketa nadalje), Photomatix je 
jednostavniji za upotrebu i generalno dalje bolje rezultate. 

Prvi korak je otvoriti program i iz kartice Workflow shortcuts izabrati opciju Generate HDR 
image. Zatim se izabiru željene fotografije za upload. 



Slika 8: početni izbornik Photomatix Pro programa 


Program zatim učitava izbornik s određenim postavkama ( Generate HDR - options). 


5 Generate HDR - Options 


E Align source images C Don't crop 

(? Correct for translation only (fast) 

C Correct for translation and rotation 


E Attempt to reduce ghosting artifacts 

<? Moving objects/people Detection: |Normal 3 

C Background movements (e.g. ripples) 


<? Take tone curve of color profile (recommended) 
C Attempt to reverse-engineer tone curve applied 
C No tone curve applied - pixel values are linear 


OK 


Cancel 


Slika 9: Generate HDR - options kartica 

Opcije su slijedeće: 

Align source images opcija služi za namještanje fotografija kako bi točno 'sjele jedna u 
drugu', te je stoga uvijek uključena. Ona je vrlo važna zbog pomicanja fotoaparata 
prilikom snimanja. (Iako bi se fotografije za HDR trebale sve snimati sa stativom, 
n ik ako 'iz ruke'!) Ukoliko su sve fotografije istih dimenzija (a pošto ih se snima na 
istom mjestu, bez pomicanja fotoaparata, i uz iste postavke - uz razliku u ekspoziciji), 
Don't crop opciju u pravilu nije potrebno uključivati. 

Attempt to reduce ghosting artifacts dijeli se na opciju Moving objects/people (stvari i 
ljudi u pokretu u pravilu na HDR fotografiji ne bi trebalo biti, no ako što slučajno 
'upadne' u kadar prilikom snimanja, program nastoji 'eliminirati' takve pogreške koje 
se često javljaju kao nejasne mrlje) i na opciju Background movements (ukoliko je 
ipak na fotografiji objekt u pokretu - primjerice voda tekućica - preporučljivo je 
uključiti potonju opciju, koja će softverski nastojati ukloniti šum i pogreške, koje 
estetski narušavaju prikaz objekta). [9] 

Slijedeće 3 opcije na koje se nailazi (Jake tone curve of color profile, Attempt to 
reverse-engineer tone cur\’e applied, No tone curve applied-pixel values are linear) 
odnose se na kolor profil i tonske krivulje fotografija. Najjednostavnije i najbolje je 
ostaviti uključenu prvu opciju koja ostaje vjerna originalnim učitanim fotografijama, 
jer se krivuljama ionako može manipulirati kasnije u samom programu, prilikom 
obrade fotografija. 

Izbori se potvrđuju i na ekranu se dobiva HDR fotografija, koja obično djeluje malo 'tamno' i 
'nerealnih' je tonova. Zatim se kreće s podešavanjem opcija na Tone mapping kartici, koja se 
obično nalazi u glavnom prozoru programa, s lijeve strane. Važno je napomenuti da su opcije 
za podešavanje fotografija brojne i da su njihove vrijednosti ovisne o samoj fotografiji kojom 
se manipulira (o broju i rasponu tonova na fotografiji, kontrastu, objektima na fotografiji itd.) 

Slika 10: mnogobrojne opcije Tone mapping kartice 
Glavne opcije novog izbornika su slijedeće: 

- Strength, jačina prikaza bi najčešće trebala biti podešena na 100% pošto je riječ o jednoj 
fotografiji, ne primjerice, o slojevima poput rada u Photoshopu, gdje su neki različitog 
opaciteta i načina prikaza (blending modes). 

- Color saturation , saturacija, bi trebala biti u razumnim granicama, ukoliko se ne želi 
dobiti fotografiju izrazito 'nerealnih’ i psihodeličnih boja. 

- Luminosity, svjetlina, se odnosi na 'slikarski' i nježni, prozračni i pastelni izgled većine 
HDR fotografija. Što je ta vrijednost veća, manji će kontrast na fotografiji biti. 

- Microcontrast utječe na prikaz detalja i prijelaza u tonovima fotografije. 

- Smoothing pokušava umanjiti nerealne (psihodelične) tonove na fotografiji, no s ovim 
sliderom treba biti oprezan, pošto jedna od namjena HDR fotografije jest da prikaže veći 
raspon i bogatsvo u tonovima od 'obične' fotografije. 

- White point & black point, postotak najtamnijeg i najsvjetlijeg tona, služi za optimalno 
podešavanje histograma, koji ne bi trebao 'izlaziti' iz granica označenog prozora, jer to 
znači da se gubi 'svjetlo' fotografije, što nije poželjno. [ 10 ] 

Klikom na opciju Process na kraju izbornika, odabrane postavke se primjenjuju na 
fotografiju. 

2.1.3 USPOREDBA PHOTOMATIX PRO PROGRAMA I PHOTOSHOPA; 
RAD SA HDR-OM U PHOTOSHOPU 


Neki fotografi, željni 'realnijeg’ izgleda vlastitih HDR fotografija, preferiraju manipulaciju 
fotografijama u Photoshopu, koji dopušta pretvaranje više fotografija u HDR fotografiju, 
pomoću spomenute Merge to HDR opcije. Kada se govori o 'realnijem' dojmu HDR 
fotografija, želi se istaknuti da takve fotografije uzimaju raspon tonova i kontraste fotografija 
nešto 'skromnije', jer žele ostati vjernije stvarnom prikazu boja, onakvom kakvim ga 
promatrač u prirodi realno doživljava, nasuprot često sanjivom (slikarskom) i prezasićenom 
dojmu kojega na promatrača tipična HDR fotografija ostavlja. Stoga se HDR fotografije često 
i nakon obrade u Photomatix Pro programu, unosi u Photoshop na daljnu doradu, koja uzima 
u obzir realne raspone i vrijednosti krivulja koje djeluju na kontraste i boje. 

Kratak pregled rada u Photoshopu slijedi slijedeću shemu: 

U program se učita niz fotografija koje če činiti buduću HDR fotografiju. Preporučljiv 
je rad sa Adobe Bridge programom koji vodi brigu o kategorizaciji i unosu većeg 
broja fotografija, te njihovoj 'komunikaciji' s različitim programima Adobe paketa. 
Važno je da sve fotografije budu iste temperature ( Color temperature) i u istim 
tonovima (u smislu da nisu manipulirane bojanjem određenim nijansama - tint opcija). 
[U] 

Ovdje je važno napomenuti da Photoshop RAW importer potprogram (program za 
učitavanje i manipulaciju RAW zapisa) može raditi s JPEG zapisom (što čini jednu od 
velikih prednosti Photoshopa u pogledu detaljnije obrade slikovnih zapisa). Opcija se 
može uključiti u Edit - Preferences - File handling kartici glavnog izbornika 
Photoshopa) [10] 

Zatim se uključuje File - Automate - Merge to HDR opcija, i odabire željeni niz slika. 
Opciju Attempt to Automatically Align Source Images ne treba uključivati ako su 
fotografije za HDR ispravno snimane (sa stativom, ne iz ruke što dovodi do pomicanja 
prizora). [ 11 ] 

Slika 11: Merge to HDR opcija 



Slika 12: Podizbornik Merge to HDR opcije 

Otvara se prozor sa pretprikazom ( Preview ) buduće HDR fotografije. Potvrdom 
pretprikaza stvara se 32-bitni zapis koji sadrži sve informacije o snimanju svih 
fotografija uključenih u novu HDR fotografiju. Važno je napomenuti da se dobivene 
HDR fotografije još uvijek ne može vidjeti kakve u biti jesu, pošto HDR monitori 
(potrebni za pravilan prikaz bilo kakvog HDR materijala) još uvijek nisu toliko 
masovno rasprostranjeni da čine sastavni dio prosječnog kućanstva. Zato se HDR 
prikaz nastoji prilagoditi 'običnim’ monitorima. 

To se čini tako da se 32-bitni zapis HDR fotografije pretvara u nešto 'siromašniji' 16- 
bitni zapis. Uključuje se Image - Mode - 16Bits/Channel opciju. Pojavljuje se novi 
izbornik s prikazom histograma, kojega se u principu uvijek želi optimalno namjestiti, 
za što kvalitetniji, a opet dovoljno realan prikaz HDR fotografije. 

Stoga se u prvom padajućem izborniku uključuje Local adaptation opcija HDR 
konverzije. Ponovno se otvara prozor s pretprikazom buduće fotografije. Slijedi 
manipulacija histogramom. Važno je zapamtiti da bi se klizač (prikazan u obliku 
pravca preko histograma) uvijek trebao dovesti do početka infonnacije o 
sjenama/najsvjetlijim točkama ( highlights ) fotografije. Krivuljom se dalje manipulira, 
opet u razumnim granicama za što realniji dojam fotografije. Izbori se potvrđuju i 
dobiva se gotova HDR fotografija. 16-bitni zapis fu nk cionira za veće/kompliciranije 
datoteke poput TIFF formata, no ukoliko se fotografiju želi pohraniti u JPEG formatu 
(najčešći odabir), potrebno je opet osiromašiti zapis pretvorbom u 8-bitni zapis ( Image 
- Mode - 8Bits/Channel opcija). 

2.2 RENDERIRANJE HDR FOTOGRAFIJE IZ JEDNOG SLIKOVNOG 
ZAPISA 


Photomatix Pro ima od nedavno mogućnost stvaranja HDR zapisa iz jedne fotografije 
pohranjene u RAW formatu. Iako su mnogi mišljenja da rezultat takvog postupka, prema 
osnovnoj definiciji HDR-a, nije 'pravi HDR', mnogi ga koriste radi uštede vremena pri 
snimanju (prednost je i što je izbor motiva za takvu fotografiju nešto manje ograničen od 
'prave HDR metode', odnosno motiv može biti pomičan, kao i to da se ne mora toliko brinuti 
o stativu i pomicanju predmeta na fotografiji - iako bi se o tim postavkama u pravilu uvijek 
trebalo brinuti). Ovakav način dobivanja HDR fotografija daje po mnogima i više nego 
zadovoljavajuće rezultate. 



Slika 13: HDR fotografija dobivena manipulacijom jedne RAW datoteke 

Prije opisa manipulacije s jednom RAW datotekom potrebno je ukratko objasniti ra/like 
između JPEG formata slikovnog zapisa i RAW formata, te prednosti i mane obje vrste 
slikovnih zapisa. 


2.2.1 USPOREDBA RAWI JPEG SLIKOVNOG ZAPISA 

2.2.1.1 RAW 

RAW nije slikovna datoteka u užem smislu; on sadrži podatke sa senzora digitalnog 
fotoaparata. Raw datoteke se tako zovu jer još nisu procesuirane i stoga nisu spremne za 
uporabu u grafičkim editorima , odnosno, za daljnju manipulaciju i/ili ispis. Sliku u RAW 
formatu procesuira RAW converter (koji je obično dio osnovnog softwarea koji se kupuje 
zajedno s digitalnim fotoaparatom) u širokom prostoru boja gdje se mogu vršiti precizne 
prilagodbe. Softveri za RAW datoteke dopuštaju promjene u outputu snimljene fotografije - 
namještanje ekspozicije, bijelog balansa, noise reduction opcija, veličina slike (interpolacija), 
saturacija, kontrast, leveli, krivulje, oštrina, izlazna rezolucija, bitovi/kanal, itd. Editori 
dopuštaju i učitavanje spremljenih postavki. Slika se kasnije konvertira u slikovni format 
poput JPEGa radi daljne manipulacije i/ili ispisa. 

RAW slikovne datoteke se ponekad nazivaju digitalnim negativima, zbog određenih sličnosti 
s filmskim negativom u klasičnoj fotografiji (negativ također nije kao slika direktno 
upotrebljiv, ah sadrži svu potrebnu informaciju za stvaranje slike). Poput fotografskog 
negativa, RAW digitalni zapis obično sadrži veći dinamički raspon (veći gamut) od 
eventualnog završnog fonnata slike. Proces konvertiranja RAW datoteke u format koji 
omogućava normalan pregled na računalu se stoga ponekad naziva razvijanjem RAW 
(osnovne, 'sirove') slike. [12] 


2.2.1.2 JPEG SLIKOVNI ZAPIS 

JPEG (Joint Photographic Experts Group ) je tzv. format slikovnog zapisa s gubicima koji 
podržava 8-bitni sistem boja (R, G i B kanal), za 24-bitni kolor zapis. Gotovo svaki digitalni 
fotoaparat može snimati fotografije u ovom formatu. Poželjniji je od RAW fonnata zbog 
manje veličine zapisa, dakle zauzima manje mjesta na memorijskim karticama. Stupanj 

kompresije JPEG datoteka je podesiv. Ukoliko nije prevelik, stupanj kompresije ne utječe 
značajno na kvalitetu slike. Glavni nedostatak ovog formata slikovnog zapisa je da JPEG 
datoteke gube na kvaliteti svakim editiranjem i ponovnim spremanjem slike. Stoga je ponekad 
fotografije bolje spremati u slikovnom formatu bez gubitaka poput RAW-a, ukoliko fotograf 
više puta obrađuje snimljene fotografije, ili ako su mali artefakti 1 neprihvatljivi. [ 13 ] 


2.2.1.3 KVALITETA SLIKE: USPOREDBA RAW I JPEG FORMATA 


Prednosti RAW slikovnog zapisa: 

• RAW datoteka posjeduje svu infonnaciju uhvaćenu digitalnim fotoaparatom 

• nema žrtvovanja kvalitete fotografije 

• finija kontrola - softer za konverziju RAW datoteka dopušta manipulaciju velikog 
broja osnovnih parametara na koje treba obratiti pažnju pri snimanju fotografija - 
namještanje ekspozicije, bijelog balansa, noise reduction opcija, veličina slike 
(interpolacija), saturacija, kontrast, leveli, krivulje, oštrina, izlazna rezolucija, 
bitovi/kanal, itd. 

• veći dinamički raspon 

• informacija nije ograničena na određeni gamut - veća preciznost u sjenama, 
highlightima i zasićenim bojama 

• prostor boja se može odabrati po želji/prema potrebi 

• pri većim promjenama na fotografiji nastaju manje vidljivi artefakti nego kod drugih 
formata 

• ostavlja više mjesta korekcijama i artističkoj manipulaciji 


1 Kompresijski artifakt ili artefakt je rezultat agresivnog sažimanja podataka primijenjenog na slikovni, audio ili 
video zapis, koji odbacuje informaciju prekompleksnu za pohranu s obzirom na odabrane postavke spremanja 
zapisa. Na fotografijama su vidljivi u obliku mrlja i buke (digital noise ) na samoj slici, narušavajući tako njenu 
estetiku. Artefakti su često su posljedica latentnih greški svojstvenih kompresiji s gubicima (tzv. lossy 
kompresija). [ 14 ] 

Slike 14, 15 i 16: RAWformat dopušta naknadne izmjene mnogih osnovnih parametara bitnih 
pri snimanju fotografije - jedan od njih je ekspozicija. 


Nedostaci RAW formata: 

• veća datoteka na digitalnom fotoaparatu - manje fotografija na memorijskoj kartici 

• manja oštrina fotografije 

• traži naknadnu obradu i konverziju u format prikladan za daljnu manipulaciju i online 
display 

• RAW je RO ( read only) format - sve promjene na fotografijama se spremaju u neki 
drugi format poput JPEGa 

• još uvijek nije standardiziran - zahtijeva poseban softver za manipulaciju [ 12 ] 


Prednosti JPEG formata: 

• JPEG je standardni format - jednostavana manipulacija i display 

• zauzima manje memorije na kartici fotoaparata 

• jednostavan je za rad u softveru za manipulaciju slika (Adobe paket, Corel i si.) 

• odmah je sposoban za ispis, prosljeđivanje, objavu na webu 

• veći kontrast 

• oštrija fotografija u odnosu na RAW zapis 

Nedostaci JPEG formata: 


• gubitak informacije/kvalitete slike nakon svakog editiranja 

• ‘what you capture is what you get ’ - ne dopušta naknadnu finu manipulaciju nekih 
osnovnih parametara slike poput RAW datoteka 

• veće transformacije JPEG slike daju manje nego idealne rezultate u pogledu kvalitete 
fotografije 

• problem artefakta 

• greške u procesuiranju - npr. posterizacija slike - mogu se pojaviti na otisku [ 13 ] 

2.2.1.4 ODABIR FORMATA; ZAŠTO JPEG NE MOŽE ‘BITI’ HDR? 


Kada je u pitanju snimanje fotografija, fotograf je taj koji odlučuje što najbolje odgovara 
njegovom načinu rada i završnim fotografijama. RAW snimke pružaju bolju rezoluciju i fine 
detalje (krzno, perje i kosa često bolje izgledaju uhvaćeni RAW formatom nego u JPEG 
formatu), bolju definiciju i snažniji kontrast. Promatrane s male udaljenosti, RAW i JPEG 
fotografije izgledaju gotovo identično. Kompozicija fotografije, karakteristike osvjetljenja i 
sami motivi na fotografiji važni su faktori pri odabiru fonnata snimanja fotografije. Ukoliko 
je fotografija posebno osjetljiva u vrijednosti boje, gradaciji i osvjetljenju, RAW format je 
bolji izbor. Većina fotografa međutim, snima visoko kvalitetne JPEG fotografije bez da 
razmišljaju o RAW opciji. 

Kao što je spomenuto, RAW je zapis koji sadrži kompletnu informaciju o fotografiji, za 
razliku od JPEG slikovnog zapisa. RAW zapisom se stoga može manipulirati u smislu finijeg 
podešavanja i manipulacije vrijednostima osnovnih postavki u vrijeme snimanja fotografije. 
Stoga se iz RAW formata mogu 'izvući’ sve potrebne informacije o rasponu tonova 
fotografije, osvjetljenju, detaljima u najsvjetlijim i najtamnijim tonovima itd. JPEG to ne 
sadrži, te se njime stoga ne može manipulirati s smislu stvaranja HDR fotografije iz jednog 
zapisa, odnosno JPEG fotografija mora biti više, različito eksponiranih, kako bi združene 
mogle dati jednu HDR fotografiju. 


2.2.2 RAW FORMAT U PHOTOMATIX PRO PROGRAMU I RAD SA JEDNOM 
SLIKOVNOM DATOTEKOM 


Postupak za izradu HDR fotografije iz jedne RAW datoteke u Photomatix Pro programu (koji 
podržava rad i sa RAW datotekama) je u pravilu isti poput onoga za stvaranje HDR 
fotografije iz više datoteka. Mijenjanjem ekspozicije u RAW editor programu, iz jedne 
fotografije izvlače se tri različito eksponirane fotografije koje se zatim učitavaju u 
Photomatix, kako bi se iz njih generirala jedna HDR fotografija. Ovisno o tonovima 
fotografije i rasponu kontrasta, ovim načinom generiranja mogu se ponekad dobiti HDR 
fotografije s previše buke. Detalji i boje su također bolje očuvani na fotografijama nastalim iz 

višestrukih slikovnih zapisa. Ovakve stvari se doduše, mogu u određenoj mjeri 'popraviti’ 
naknadnom obradom u Photoshopu, no za prave, 'profesionalne' rezultate, neizbježan je rad sa 
fotografijama koje su eksponirane i više od 3 puta (5 različitih ekspozicija je najčešći odabir). 


3 UMJETNOST HDR-A 


3.1 HDR STILOVI 


HDR kao fotografska disciplina privlači sljedbenike široke lepeze artističkog senzibiliteta. 
Kao što je već spomenuto, oni skloniji 'tradicionalnijem' pristupu shvaćanja kvalitete 
određene fotografije, smatraju da fotografije uvijek trebaju izgledati realno - biti savršene 
reprodukcije stvarnih prizora. Takve HDR fotografije daju nešto više detalja od 'standardnih 
kvalitetnih rezultata' dobivenih 'iz jednog okidanja' i s jedne strane potvrđuju i podržavaju 
osnovnu namjenu i definiciju HDR tehnologije, no osim toga, promatraču ne donose ništa 
novo i zanimljivo. 

S druge strane, mnogi shvaćaju HDR alatom postizanja višeg stupnja artističkog izražavanja 
te stoga i stvaraju HDR fotografije koje su više 'artistički orijentirane'. Oni teže naglašavanju 
kontrasta, dramatike prizora i atmosfere. Takve fotografije predstavljaju prave eksplozije 
detalja i boja, od centralnog subjekta, pa sve do pozadine - ništa ne ostaje u 'drugom planu'. 

Čije je mišljenje 'bolje' i tko je više 'u pravu', ovdje nije važno. Pravi umjetnik slijedi svoj 
artistički nazor. Biti odličan u HDR-u kao fotografskoj disciplini, znači znati snimiti 'dobru' 
fotografiju i naučiti kako upotrijebiti HDR tehnologiju kako bi ona postala još boljom. 

Odabir fotografskog motiva stvar je autorovih osobnih preferencija i mogućnosti dobre 
procjene potencijalno zanimljivog prizora/motiva, koja dolazi iz vlastitog iskustva i razine 
umjetničkog senzibiliteta. Slijedeća poglavlja obrađuju fotografske motive tematski, te nastoje 
iz svake grupe motiva izvući prednosti koje joj pruža HDR tehnika snimanja i manipulacije 
fotografijama. 

3.2 KRAJOLICI 


Fotografiranje krajolika traži dobru studiju svjetla i umijeće izvlačenja 'pravih detalja' iz scena 
koje su obično visoko kontrastne. Krajolik je također prema mnogima jedan od najtežih 
fotografskih motiva, jer je najlakši način da se dobije 'dosadna fotografija'. Krajolik je dakle 
opsežan fotografski motiv. Može funkcionirati dobro u stojećem formatu, no otvoreni prostor 
voli i širokokutne objektive, a često traži i panoramski prikaz. 



Slika 18: HDR je na prikazanoj fotografiji naglasio raznolikost boja (luminosity i color 
saturation bitne su opcije za naglašavanje boja pri HDR obradi u Photomatixu), dok je nebo 
dobilo na 'dramatičnosti'. 


HDR voli visoko kontrastne scene, stoga najbolje fu nk cionira u prikazima bogato zasićenih 
zalazaka sunca, te na fotografijama na kojima do izražaja dolaze oblaci - HDR iz njih odlično 
izvlači dramatiku scene. Još jedna prednost korištenja RAW formata pri snimanju je da se 
starije fotografije krajolika primjerice, mogu oživiti i obogatiti u Photomatixu, izvlačenjem 
kontrasta i detalja RAW-a, te se običan prizor može prikazati na sasvim drugačiji način. 


31 


Najklasičniji način analiziranja krajolika je onaj matematički - služenje gridovima (pravila 
trećina, pravilo zlatnog reza i si). Iako pomažu kompoziciji fotografije da bolje funkcionira, 
opet se dobivaju 'klasični rezultati'. Bogatstvo tonova i kontrasta, dramatika slike, dopušta 
upravo da se takva pravila analize krše, te da se dobivaju sjajne fotografije koje ne moraju 
uvijek poštivati klasične strukture i pravila kompozicije, odnosno, kvaliteta 'klasične' 
fotografije može ponekad biti žrtvovana, jer je kompenzirana sjajnim bojama i detaljima. Ova 
formula naravno nije uvijek dobra; 'dobar' fotograf treba uvijek poštivati i jedno i drugo - 
dobra analiza prostora uvijek će dati dobru fotografiju, bez obzira na bogatsvo/siromaštvo 
snimljenog prizora. 

Dobro razumijevanje svjetla krucijalan je aspekt fotografiranja krajolika. Ono traži dobru 
teorijsku osnovu, kao i mnogo vježbanja. Kako sunce preobražava krajolik i ističe njegove 
različite aspekte tijekom svog 'dnevnog puta po nebeskom svodu', treba znati kada je dobro 
izaći i snimati, a kada će i veliki trud i umijeće dati loše ili osrednje rezultate/fotografije. 

Tzv. zlatni sat (sat vremena prije zalaska i sat vremena nakon izlaska sunca) najbolje je doba 
dana za snimanje krajolika. Svjetlo je drugačije nego u kasnija/ranija doba dana, te baca dulje 
i zanimljivije sjene. Pošto mora proći veći dio atmosfere da dosegne obasjane objekte, valna 
duljina svjetla je drugačija, te daje šarene izlaske i zalaske sunca. Također, krajolik je obasjan 
pod zanimljivijim kutevima. Svjetlost je difuzna, fotografije djeluju toplije, a dramatika neba 
maksimalno je naglašena - nebo djeluje više dramatično kada sunce prosijava oblake više 'sa 
strane' nego 'direktno odozgo'. Takve fotografije idealne su za HDR obradu, jer daju zaista 
fantastične rezultate. 

Slika 19: fotografija snimljena za vrijeme tzv. zlatnog sata 


Glavna problematika izlazaka i zalazaka sunca jest što se često snima fotoaparatom okrenutim 
direktno prema izvoru svjetla. Željeni/fotografirani objekti su, stoga, najčešće u obliku silueta. 
Takvi objekti bi se do neke mjere mogli kvalitetno obraditi u Photomatixu, no izvlačenje 
detalja i kontrasta dalo bi previše šuma na fotografiji i 'čudne' rezultate. U takvim 
slučajevima, primami fokus obrade je nebo i dramatika odnosno atmosferičnost prizora. 

Snimanje po magli također ima svoje nedostatke; izrazito atmosferični prizori mogu davati 
probleme s tzv. halo efektom. Za probleme takve vrste ključne su Luminosity i Light 
Smoothing opcije pri obradi fotografija u Photomatixu. 

Balans bijele ( white balance) još je jedan aspekt koji daje prednost RAW fotografijama, ali i 
HDR obradi. Dok je prednost RAW-a što se bijeli balans u predobradi fotografije može lako 
korigirati ( white balance correction tool u Photoshopu npr.), u obradi HDR-a on može biti 
važan umjetnički doprinos (previše žuta fotografija - odabir neodgovarajućeg balansa bijele - 
može dati primjerice dodatni zlatni ton/odsjaj fotografiji sunca i si.). 'Krivi' odabir balansa 

bijele dobro fu nk cionira i za prizore s više tradicionalnim umjetnim izvorima svjetla - svijeće, 
stare lampe itd. 

Rad sa širokokutnim objektivima odličan je za fotografije na kojima je nebo glavni motiv. Širi 
objektiv ispričati će 'veču priču', a raskošni oblaci snimljeni u idealno doba dana nikada nisu 
'dosadni'. Problematika kod oblaka koji se relativno brzo miču je to što će se na snimkama 
različite ekspozicije, oblaci nalaziti na različitim mjestima. Ovaj se problem može riješiti na 
dva načina: može se snimiti samo jedna RAW fotografija, te iz nje generirati HDR, ili se nebo 
namjerno može pretvoriti u prizor nejasnih oblika. To će se dobiti snimanjem s duljim 
ekspozicijama, a dobiveni efekt sličiti će onome koji je izražen kada se tekuću vodu snima s 
duljim ekspozicijama (dobivaju se nejasne, nježne prevlake i zamućeni pokreti). Tada je 
preporučljivo uz nebo snimati i potpuno nepokretan objekt (arhitektura je idealan izbor), čija 
će čistoća oblika predstavljati zanimljiv kontrast naspram 'nedefiniranom' i nejasnom nebu. 
[15] 

Krajolici predstavljaju savršen motiv za snimanje panorama, koje se danas softverski lagano 
generiraju, no njihova HDR obrada je nešto složenija. Ne samo da se početne fotografije 
moraju savršeno poredati i poklopiti, nego se svaki dio panorame - svaka fotografija dakle - 
mora snimiti barem 3 puta, što uzima više vremena, a u nekim ključnim trenucima mijenja 
prizor (mijenja se svjetlost, nebo je drugačije - oblaci se pomiču itd.). Obrada u Photomatixu 
mora biti zahtjevnija (neke opcije se moraju povlačiti do maksimuma), što može naštetiti 
kvaliteti i estetici željenog prizora. Nebo se često mora ostaviti tamnijim, oblaci nikada ne 
mogu biti savršeno izraženi i čisti (blur opcija mora spašavati pomake i šum fotografije), a 
bilo kakav drugi pokret predstavlja problematiku za sebe. 

Pri snimanju treba upamtiti da je stativ obavezan i da je idealno da se fotografije koje čine 
panoramu preklapaju cca 20 do 30%. 


Slijedi obrada: 

1) Najbolje je svaki dio panorame prvo pretvoriti iz RAW formata u TIFF format 
koji daje odlične rezultate u HDR softveru. 

2) Učitava se niz koji čini središnji dio panorame, pretvara u HDR i u opcijama 
Tone mapping kartice odlučuje o postavkama HDR-a. Postavke se spremaju i 
fotografija se procesuira ( Process ) i pohranjuje (Save). 

3) Sada je najbolje dobivenu fotografiju samostalno otvoriti u nekom slikovnom 
pregledniku, kako bi se uvjerilo je li obrada u Photomatixu dala željene 
rezultate. 

4) Učitavaju se ostali nizovi fotografija (svaka 3-dijelna fotografija zasebno, 
naravno), na koje se primjenjuju iste postavke obrade kao i na centralnu, 
osnovnu HDR fotografiju ( Tone mapping postavke koje su prethodno 
spremljene mogu se također učitati za nove fotografije - Load). Rezultati se 
pohranjuju. Slijedi spajanje fotografija u panoramu. 


Adobe Photoshop je odličan program za stvaranje panorama, jer je taj proces maksimalno 
pojednostavnio uvođenjem opcije Photomerge: 

1) U programu se pokreće opcija Photomerge: File - Automate - Photomerge. Pojavljuje 
se kartica za učitavanje željenoga niza fotografija. Odabere se niz i potvrdi odabir 
(OK). Proces spajanja obično traje nekoliko minuta, jer je obično riječ o krupnijim 
datotekama (3-9 MB po datoteci) 

Slika 20: izbornik Photomerge opcije 


2) Ukoliko je dobiveni prizor preširok ili prevelik (ili fotografu ne odgovara 
perspektivno), željena scena dobiva se upotrebom Crop tool i Transfonn - Perspective 
alata. 


Kao stoje već spomenuto, dobivena HDR fotografija će vjerojatno zahtijevati dodatnu obradu 
u Photoshopu (korekcija kontrasta, redukcija šuma i si.). 


3.3 ARHITEKTURA 


Arhitektura i urbani prizori modemi su pojam krajolika. Iako se urbane sredine zbog velike 
akumulacije različitih arhitektonskih objekata i ljudi, često čine prenatrpane, pametno 
izdvojeni objekti mogu gledatelju 'pričati' zanimljive priče. Stare ili nove, pravilnih ili pak 
nepravilnih oblika, zgrade su inspirativan fotografski motiv. 

Slika 21: prikazana građevina zanimljiva je zbog svog neobičnog i nepravilnog oblika. 


Kao i kod drugih fotografskih motiva, ključ je u razumijevanju interakcije svjetla i subjekata u 
pogledu otkrivanja zanimljivih detalja, kontrasta i boja. Različiti tipovi zgrada različito 
djeluju na krajolik oko sebe. Okvir, udaljenost od objekta, kut snimanja i odabrano vrijeme 
snimanja često može sugerirati sam oblik građevine. Analiza takve urbane scene počinje 
analizom linija zgrade: jesu li sve paralelne, rigidne ili pak nepravilne i zaobljene. Interakcija 
tih linija čini moćne vizualne oblike, koji bi trebali biti promišljeno organizirani, kako bi 
dobro funkcionirati u odabranoj sceni. 

Velika zanimljivost za HDR kod arhitekture jesu materijali koji čine građevine. HDR različito 
reagira na različite materijale, odnosno površine, zbog činjenice koju karakterizira tzv. lokalni 
kontrast. Rubovi koji stvaraju površinu tekstire mogu se na različite načine izdvojiti odnosno 
naglasiti u procesu tonskog mapiranja (izbornici Tone mapping opcije) u Photomatixu. 

Slika 22: gruba tekstura metala, naglašena HDR-om, čini ovaj ornament zanimljivijim. 


Dok je ponekad dobro pojačati lokalni kontrast i naglasiti različite teksture, ponekad scena 
bolje fu nk cionira kada one nisu naglašene (kada su zaglašene - pametnom uporabom Tone 
mapping opcija i blur tool alata u procesu naknadne obrade fotografije u Photoshopu). U 
Photomatix programu, opcije Strength, Luminosity i Microcontrast, vrlo su važne za lokalni 
kontrast i naglašavanje struktura i detalja, no s nekima od njih, posebice s opcijom Strength ne 
treba uvijek pretjerivati, jer ponekad tako možemo na fotografiji dobiti vignette '. 

Što se tiče kadra snimanja, nije zanimljivo uvijek snimati građevine cijele, 'izdaleka', 
uklopljene u nekakav krajolik. Opće je pravilo da objekt, što je bliži promatraču i što je 
nepotpuniji (u smislu da nije prikazan u cijelosti, nego je prikazan samo jedan njegov dio), 
djeluje 'intimnije'. Ta činjenica je osobito pogodna za fotografiranje starijih građevina; one se 
tako čine kao da prenose promatraču 'vlastite priče'. Velika prednost fotografiranja građevina 


2 Vignette, odnosno efekt vinjete na fotografiji je prisutan u obliku tamnih rubova fotografija. Neki ovaj efekt 
namjerno koriste ili ga simuliraju, kako bi fotografijama dali starinski, retro izgled. U HDR-u, kao i na svakoj 
fotografiji koja ne simulira neko prošlo vrijeme, ovaj efekt nije poželjan. 

jest i činjenica da se snimaju potpuno nepokretne prizore, stoje, kao stoje već rečeno, veoma 
važno za HDR - dobivaju se savršeno oštre i naglašene fotografije. [15] 

Panorame grada često su zanimljive jer nebo i građevine mogu davati sjajne kontraste, ne 
samo kolorističke i one vezane za oblike, nego i semantičke. Jedan motiv može naglašavati 
dramatiku prizora, dok mu drugi može biti suprotstavljen svojom ’smirenošću'. Iako je ovdje 
građevina glavni motiv, nebo može kompletirati scenu i naglasiti semantiku prizora, no opet, 
previše zanimljivo nebo krade pažnju građevini. U takvim slučajevima, bolje je kada su nebo i 
građevina suprotstavljeni tonom i/ili oblicima, jer se glavni motiv ne može tako izgubiti u 
sporednome i obrnuto. Panorama grada ipak je prikaz grada a ne njegove okoline. Kada se 
snima prizor bogat građevinama, ako one čine jedini motiv fotografije (nema okolnog neba, 
ljudi su gotovo neprimjetni ili ih nema, nema zelenila), bolje je voditi veću brigu o lokalnom 
kontrastu koji naglašava različitosti pojedinih građevina, kako bi se izbjeglo dobivanje 
'tipičnih’ i nezanimljivih fotografija. Urbani kontekst kao pojam nije istovjetan panorami 
grada. Dok panorama grada može primjerice pričati priču o njegovim građevinama, urbani 
kontekst je smještanje arhitekture u odnosu na čovjeka i njegovu okolinu - 
kontekstualiziranj e. 



Slika 23: HDR panorama; iz prikazanog primjera je vidljivo da (ukoliko se snima 'običan 
dnevni prizor', a ne primjerice, noćna panorama ili prizor s dramatičnim nebom) HDR bolje 
funkcionira za krupnije planove, gdje je više vidljiv naglasak na detaljima, teksturama i 
materijalima. Ovakva 'tipična'fotografija može se dobiti i 'običnim' snimanjem i naknadnom 
obradom u Photoshopu - bez 'intervencije' HDR tehnike. 

Snimanje prizora gradilišta još je jedan zanimljiv aspekt urbanih krajolika, jer, dok gotova 
arhitektura prikazuje jasno definirani’ prostor, gradilišta su mjesta nedefiniranog, 
neodređenog urbanog krajolika, skup vizualno interesantnih detalja, materijala, boja i 
struktura. Ovdje lokalni kontrast može doći do svojeg punog izražaja; mogu se dobivati 
fantastične fotografije najrazličitijih i najneobičnijih kompozicija. Gradilište je zanimljiv 
fotografski motiv, jer, poput prikaza 'divlje prirode', može djelovati 'nepredvidljivo'. Krute 
površine i neprirodne boje građevinskih alata i vozila daju lijepe kontraste u odnosu na sirovu, 
nepravilnu, raskopanu zemlju, te potpuno mimo ili pak potpuno prošarano, dramatično i 
nepredvidljivo nebo. Prizori raspadanja, razgradnje, sadržavaju mnogo više detalja i 
koloristički su često mnogo više izazovni od 'konkretnih' stuktura i prizora. Gradilišta također 
fantastično finkcioniraju u crno-bijelom sustavu, koji probleme sa šumom fotografije 
(nastalim od neodgovarajuće ISO vrijednosti, 'guranja' kontrasta pri obradi fotografija, 
pretjerivanja sa saturacijom itd.) rješava mnogo lakše. [15] 

Kao što je već natuknuto, stare građevine veoma su zanimljive za HDR, jer ta tehnika u 
principu može više iz njih 'izvući' od klasične/klasične digitalne fotografije. Stariji građevni 
materijali poput cigle, kamena, drva i si. zanimljiviji su od betona i metala kao teksture sami 
po sebi, čovjeku djeluju toplije, dakle bliže (metal i beton zbog boje i konstrukcije djeluju 
hladnije, više industrijski, dakle manje 'povezano' s čovjekom kao dijelom prirode - svoje 
okoline). Stariji načini gradnje u globalu su raskošniji i slobodniji (npr. historicizam kao 
građevni stil u odnosu na minimalizam), a same građevine imaju poseban odnos sa svojom 
okolinom - uklopljene su u nju na najrazličitije i najzanimljivije načine. Stare crkve izvana i 
iznutra predstavljaju pravu raskoš materijala, boja i detalja, te su stoga među najzanimljivijim 
arhitektonskim objektima za HDR, no njihove fotografije zbog istih razloga često djeluju 
prenakićeno i nerealno - ukoliko se pretjeruje s opcijama tonskog mapiranja. No zbog svoje 
sakralne svrhe, fotografijama daju i najjaču semantiku. 

Stale, kuće izgrađene u rustikalnom stilu i građevni objekti povezani s poljoprivredom 
općenito, zanimljive su zbog kolorističkog kontrasta s okolinom (takve građevine često su, 
zbog korištenih materijala ili stila crvenih i drugih zemljanih nijansi, što daje lijepe kontraste 
u odnosu na okolno zelenilo i plavetnilo neba). 

Slika 24: fotografija starog mlina; tekstura materijala - drveta u ovom slučaju - maksimalno 
je naglašena u HDR tehnici. 


Klasične građevine semantički su snažni objekti, a njihovi često geometrijski dominatni oblici 
i minimalizam kamena kao osnovnog građevinskog materijala, funkcioniraju odlično u crno- 
bijeloj tehnici. 


Snimanje širokokutnim objektivima daje fotografu priliku više se približiti željenome objektu 
i istovremeno snimiti 'više toga' u krajoliku, no dopušta mu i da se od objekta više 'odmakne', 
odnosno sa širokokutnim objektivima često se u prizor uključuje i više toga nego što bi u 
njemu trebalo biti. Tako se često dobivaju prenatrpane fotografije koje narušavaju osnovnu 
kompoziciju i smanjuju potencijalnu kvalitetu fotografije. O kompoziciji i konceptu 
fotografije treba konstantno razmišljati - sve nepotrebno trebalo bi se iz nje izbaciti, ili 
odmah, pri snimanju (bolji kut snimanja, promjena udaljenosti od objekta itd.), ili naknadno u 
obradi u specijaliziranom softveru - opcija crop image u Photoshopu i si. pomaže popraviti 
narušeni kadar i kompoziciju fotografije. 


Rad sa filterima pri snimanju arhitekture i urbanih krajolika mnogo je kompliciraniji nego, 
primjerice, pri snimanju prirode. Na građevinama, konkretnim i oštro definiranim objektima 

prisutnost nekog gradient filtera može biti vidljiva u obliku linija i preoštrih prijelaza, rad sa 
lilterima može dovesti i do problema s halo efektom itd. Stoga se upotreba filtera pri snimanju 
arhitekture danas više ne preporučuje, jer se željeni efekti gotovo svih filtera mogu odlično 
simulirati u suvremenom softveru za obradu fotografija, - gdje se lakše izbjegavaju ili 
korigiraju pogreške koje mogu nastati pri 'klasičnom’ radu s filterima. [15] 


3.4 INTERIJERI 


Prednost snimanja interijera je u tome što se ne mora brinuti o vremenskim prilikama (zlatni 
sat , atmosferske nepodobnosti itd.) te se snimaju nepokretni objekti, što proces fotografiranja 
s tih aspekata čini lakšim i ugodnijim za fotografa. S druge strane, neovisnost i 
neograničenost od vremenskih prilika zahtijeva veću vještinu u rukovanju rasvjetom, a često 
nezanimljivi konkretni objekti traže maksimalne kreativne napore za dobivanje kvalitetnih i 
originalnih rezultata. 

Glavna problematika vezana uz naknadnu obradu fotografija vezana je uz balans bijele 
(različiti tipovi rasvjete daju u određenom interijeru potpuno različite rezultate, koji značajno 
utječu na izgled fotografija i kvalitetu prikazanih boja). Rasvjeta interijera je također tamnija 
od prirodnog svjetla, što postaje problematično kada se u jednoj sceni pokušava balansirati 
oba osnovna tipa rasvjete - tada se često dobivaju podeksponirane ili pak preeksponirane 
fotografije. 

Slika 25: na račun smanjenog kontrasta (i oštrine), HDR na prikazanoj fotografiji donekle 
uspješno balansira slabo unutrašnje osvjetljenje s vanjskim prirodnim osvjetljenjem. 


Same po sebi, interijere kao prostore ograničavaju zidovi, stropovi, podovi. Fotograf se često 
mora zadovoljiti s postojećom rasvjetom koja zamjenjuje sunce kao primami izvor svjetla. U 
nekim scenama, prisutna interakcija prirodne i umjetne rasvjete predstavlja velike probleme, 
jer između ostalog, komplicira sustav odabira odgovarajuće ekspozicije, obasjava objekte koji 
se žele prikazati na 'neodgovarajući’ način itd. Sve to ima snažan utjecaj na buduće 
fotografije. 

Za razliku od krajolika, interijeri se pojavljuju u raznim veličinama i oblicima. Kada se 
promatra interijer kao fotografski motiv, fotograf mora prvo odlučiti o čemu želi ispričati 
svoju priču - o različitim oblicima, bojama, veličinama ili pak detaljima; želi li prikazati 
simetriju, sličnosti ili pak potpuni kaos i kič. U specifičnim interijerima poput trgovačkih 
centara i si., pravi je izazov prikazati simetriju i red, ne samo zbog prenatrpanosti različitim 
objektima, nego i stoga što različiti i mnogobrojni izvori rasvjete (njihova interakcija na 
zidovima, podovima, prozorima i objektima) upropaštavaju odabranu scenu. 

Interijer se ponekad želi fotografirati samo uz postojeću prirodnu rasvjetu koja dolazi kroz 
prozore, vrata itd. Takvo svjetlo nije često adekvatno potrebnim vrijednostima za dobre 
ekspozicije. Fotograf tada ili preeksponira fotografije kako bi dobro zabilježio detalje 
interijera, ili ih podeksponira kako ne bi upropastio vanjske detalje vidljive kroz otvore 
interijera. Poanta kod takvih fotografija jest dobro uskladiti oboje, stoje mnogo bolje izvedivo 
u procesu obrade fotografije za HDR nego u klasičnoj digitalnoj fotografiji. Različite 
ekspozicije naglasiti će različite detalje, a cilj HDR obrade je, kao što je već spomenuto, 
izvući najbolje iz svih područja fotografije - od onih najsvjetlijih do najtamnijih. 

Za uspješan rad s ekstremnim kontrastima u pogledu izvlačenja detalja (scena je vrlo tamna u 
prednjem planu, dok se u daljini postupno osvjetljava i obrnuto - poput pogleda 'kroz prozor', 
pogleda kroz poluotvorena vrata i si.), HDR je neizbježan. Također je spomenuto da poanta 
HDR-a nije uklanjanje odnosno smanjenje kontrasta - što daje dosadne i često čudne 
fotografije - nego inteligentno mapirati, te manipulirati kontrastom kako bi uspješno djelovao 
u dinamičkom rasponu koji je vidljiv na fotografiji, te izvlačio najzanimljivije detalje. 



Slika 26: pogled kroz prozor izveden u HDR-u dopušta gotovo jednaku osvijetljenost 
unutrašnjosti i okoline, uz postignuti maksimum u pogledu izvlačenja detalja iz teksture 
drvenog okvira prozora. 

Veliki interijeri često na promatrača ostavljaju dojam oduševljenja prostorom, poput onoga 
kada prostranstvo krajolika promatrača 'obori s nogu'. To su često primjerice, unutrašnjosti 
velikih željezničkih kolodvora ili veliki muzeji. Za takav dojam treba tražiti općenito prostore 
s ekstremno visokim stropovima, dobrim pogledom na neku povišenu ili nižu razinu (katovi, 
terase itd.), impresivnim stepeništima (zanimljivim fotografskim motivom samim po sebi). 
Takav interijer ne bi stoga smio djelovati 'ograničavajuće', no ne bi smio djelovati niti previše 
prazno, jer oduzima zanimljive detalje i varijacije boja za HDR. Veliki prostori s visokim 
stropovima gotovo nikada ne mogu biti jednako i adekvatno osvijetljeni u svim svojim 
dijelovima. Prednost višestrukih ekspozicija i rad sa HDR-om, ovdje dolazi do izražaja jer 
uspješno balansira razlike u svjetlosnim intenzitetima, koje često štete samim prikazanim 
objektima i njihovim detaljima. 

Interijeri slabijih svjetlosnih uvjeta poput crkvenih interijera, problem su i za HDR. 
Religiozna namjena i ograničenja prostora onemogućavaju upotrebu dodatnih izvora svjetla, 
čiji nedostatak upropaštava mnoge detalje. Takvi problemi rješavaju se konceptualno. 
Fotografija građevine ne treba prikaz svih svojih detalja da bi 'služila svojoj svrsi'. Određena 
nedorečenost prizora pojačati će religioznu namjenu crkve. Slabije osvjetljena unutrašnjost 
dvorca, pridonijeti će njegovoj tajanstvenosti i dojmu starine. Kreativna uporeba blur alata 
riješiti će probleme prikaza nekih objekata i doprinijeti nježnijem ili pak više tajanstvenom 
ugođaju fotografije. Važno je dovoljno dobro približiti se željenom skupu detalja i snimiti ga 
iz najboljeg mogućeg kuta koji interijer dopušta - još jedan ograničavajući čimbenik interijera 
je što ograničenja prostora često ne dopuštaju da se željeni objekt snima točno pod onim 
kutem i na onoj udaljenosti koju bi fotograf želio; taj problem se donekle ublažava upotrebom 
različitih stativa (kuglični stativi za veću 'mobilnost' aparata) i objektiva, te upotrebom crop 
tool i perspective tool alata u naknadnoj obradi fotografije. 

Razlike i problemi u osvjetljenju mogu u HDR-u poslužiti i u kreativne svrhe. HDR nije 
stvoren kako bi popravljao pogreške, iako mnoge uspješno otklanja. Previše plava ili previše 
žuta fotografija (neodgovarajući balans bijele, nekvalitetan izvor rasvjete ili neodgovarajuća 
rasvjeta s prevelikim dometom itd.) i nakon obrade u HDR-u sadržavati će svoj dominantan 
ton. HDR tu pomaže upravo naglašavanjem detalja. Izvlačenjem maksimuma iz najrazličitijih 
detalja, stvoriti će se prava raskoš boja, različiti prozirni i poluprozimi objekti (staklo, kristali, 
male lampe, stropna svjetla itd.) propuštati će ili isijavati svjetlost najrazličitijih boja, što 
pridonosi dojmu raskoši interijera. 

Fotografiranje malih prostora stavlja naglasak na traženje kompozicije s velikim kontrastom, 
na traženje detalja ali i zanimljivijih kuteva snimanja. Veća blizina odabranom motivu 
smanjiti će ponekad dramatičnost prizora, ali će i povećati njegovu razinu detalja. Veća 
pažnja posvećena detaljima zahtijeva i rad sa RAW fonnatom - veći dinamički raspon ovdje 
je ključan za dobivanje savršeno čistih detalja i fotografija s manje šuma. Rad s umjetnom 
rasvjetom lakše se rješava u manjim prostorima - još jedna prednost ovakvih interijera, jest da 
smanjuju zahtjeve opreme. 

Fotografije u kojima se interijer nadopunjuje eksterijerom (pogled kroz prozor, pogled izvana 
u unutrašnjost i si.), mogu se u HDR-u izvesti sasvim pristojno, no takve fotografije najčešće 
izgledaju artificijelno (kompjuterski generirano ili jednostavno neprirodno), ako se pretjeruje 
sa opcijama Tone mapping izbornika, u želji da se izvuče što više detalja iz sninljenog prizora. 
Kao što je već spomenuto, nije svaki detalj bitan za fotografiju; pretjerivanje s detaljima 
rijetko daje kvalitetne i zanimljive fotografije. Kada se snima interijer s pogledom na 
eksterijer, isplati se opet snimati za vrijeme zlatnog sata. Tada će se dobiti izraženiji i 
zanimljiviji detalji eksterijera, zanimljivije sjene, a slika će već u startu, biti zasićenija i 
djelovati manje neprirodno, s obzirom da se s nekim postavkama tonskog mapiranja neće 
morati pretjerivati. Obrnuta situacija - pogled izvana prema unutra - rijetko uspješno 
fu nk cionira u tradicionalnijim sustavima fotografije. HDR je u ovim slučajevima neizbježan, 
jer dopušta hvatanje više detalja eksterijera. Obradom fotografije u Photomatixu i Photoshopu 
smanjiti će se eventualna preeksponiranost fotografije - što je čest slučaj kada se želi uhvatiti 
nešto detalja pogledom iz svjetlijeg plana (okolina) u unutrašnjost (interijer - kao što je već 
spomenuto, prirodna dnevna svjetlost uvijek je jača od umjetnih izvora osvjetljenja). Drugi 
veliki problem kod snimanja ovakvih prizora vezan je uz balans bijele - umjetna rasvjeta 
djelovati će uvijek više žuto ili više plavo (ovisno o tipu umjetnog osvjetljenja) u odnosu na 
prirodnu svjetlost. [15] 

3.5 CRNO-BIJELI SUSTAV U HDR TEHNICI 


Korektno izvedena, crno-bijela fotografija utječe na promatrača na sasvim drugačije načine od 
fotografije u boji. Kontrasti i igre sjena, volumeni i oblici ovdje dolaze do punog izražaja. 
Umjesto igre boja, svjetlo i sjena pričaju priče, crno - bijele fotografije zanimljive su i zbog 
svoje četvrte dimenzije - imaju jedinstvenu karakteristiku stvaranja osjećaja bezvremenosti. 
Informacija uzeta iz tri osnovna kanala - RGB - manipulira se, mijenjajući početne omjere pri 
konverziji u crno - bijeli sustav. Razumijevanje te činjenice i kontrole koju se ima nad njom 
veoma je bitno za razumijevanje crno - bijelog sustava općenito. 

Nije jednostavno razmišljati u cmo - bijelom sustavu; ljudi kao vizualna bića veoma su 
svjesni boja oko sebe i podložni su njihovom utjecaju. Umjesto koncentriranja na interakciju 
boja, fotograf se mora svjesno prisiliti koncentrirati se prije na obrise predmeta, kontraste, 
sjene i odsjaje - highlighte. Ljepota crno - bijele fotografije je paradoksalna kombinacija 
jednostavnosti i složenosti. Oslobođen razmišljanja o sukladnosti različitih boja, fotograf se 
usredotočava na tonalne varijacije, te igre objekta sa svjetlom i sjenama. Nije poanta 'naučiti 
razmišljati' u cmo - bijelom sustavu, nego u prizorima oko sebe moći prepoznati mogućnosti 
za zanimljive crno - bijele fotografije. 

Pretpostavke crno - bijele HDR fotografije iste su onima za kolor fotografiju. Potrebno je 
tražiti prizore snažnih i zanimljivih kontrasta; snimanje za vrijeme zlatnog sata daje duže i 
zanimljivije sjene; zanimljivi kutevi snimanja daju neobičnije igre svjetla i sjene na objektima 
itd. Pametno komponirana i obrađena crno - bijela fotografija svoju poruku prenosi jasno, bez 
distrakcija. Još jedna prednost crno - bijelih fotografija jest da se, pri snimanju eksterijemih 
prizora, i za 'dosadnih' dana mogu dobiti sjajne fotografije, što nije slučaj kod snimanja u 
koloru - beživotno nebo djeluje dosadno na kolor fotografijama, tmurni dani i nepovoljne 
atmosferske prilike daju često 'isprane' boje. HDR tehnika može iz 'sivih scena' izvući mnogo 
više nego što je to na prvi pogled očito. Snimanje crno - bijelih fotografija za oblačnih dana 
moguće je u bilo koje doba, ne mora se uvijek voditi brigu o npr. zlatnom satu - oštrih sjena u 
podne nema, sunce je blokirano. 

Slika 27: fotografija je snimljena je za tmurnog dana; nejasni oblaci i blijeda boja mosta 
davali su joj 'isprani' izgled - prebacivanjem u crno-bijeli sustav, dobila je na zanimljivosti. 

Crno - bijeli sustav prikazuje ljude u sasvim novom svjetlu - do izražaja više dolaze crte lica i 
individualne razlike. Sam izraz lica može biti zanimljiv fotografski motiv i dati fantastične 
fotografije. Obrada fotografija daje visoko kvalitetne rezultate, bez da se mora brinuti o 
prezasićenosti fotografije; primjerice, naglašavanje crvenog ( R - Red ) kanala pri konverziji u 
cmo - bijelu fotografiju briše sitne detalje na licu - bore i manje nepravilnosti - te koža 
izgleda, glade - elegantnije i glamuroznije. Ukoliko se više žele izraziti detalji u odnosu na 
glatkoću, pri obradi fotografije pojačati će se plavi ( B - Blue ) kanal koji voli detalje i teksture. 
Naravno, pri fotografiranju ljudi nije dobro pretjerivati s detaljima lica i facijalnih ekspresija - 
ljudi nisu planine ili stare građevine; prenaglašavanje detalja dati će čudne i ponekad 
zastrašujuće izraze lica. 

Slika 28: crno-bijeli HDR portret, izveden s umjerenim postavkama u Photomatixu, kako 
subjekt ne bi izgledao 'neprirodno'; kontrast je smanjen, čime se dobilo na bogatstvu srednjih 
tonova. 


Dobro pravilo HDR-a je malo više naglasiti pozadinu, ali i zadržati određeni stupanj 
'normalnosti' fotografiranog subjekta. 

Manipuliranje cmo - bijelim krajolicima u Photoshopu može biti problemtično iz nekoliko 
razloga. Ukoliko se povećava kontrast kako bi se više istaknuli određeni detalji na fotografiji, 
gubi se infonnacija u sjenama, ali i upropaštavaju highlighti - odsjaji. 

Slika 29: kontrastni prizor u HDR tehnici riješen je 'sretnije' nego što bi bio 'običnom' 
obradom u Photoshopu - uz umjerene postavke (slika izgleda realno), istaknuti su i detalji 
sijena/trave a tamni dijelovi nisu 'upropašteni' (tekstura drveća u pozadini ostala je 
prepoznatljiva). 

To je stoga što povećanje kontrasta na fotografiji udaljava krajnosti spektra jednu od druge. 
HDR izvlači detalje iz fotografije na najbolji mogući način, te inteligentno u procesu tonskog 
mapiranja, konvertira prikupljenu informaciju snimljene datoteke i smješta ju u prostor 
manjeg dinamičkog raspona - uz minimalni gubitak njene kvalitete. Ta činjenica ide u prilog 
ovakvom tipu fotografija; Photomatix elegantno rješava njihove probleme. 

Mnogi fotografi koji prefiriraju rad u crno - bijelom sustavu, reći će da se dobra cmo - bijela 
fotografija bazira na jednome od 3 osnovna kanala, najčešće na R (crvenom) kanalu. 
Rastavljanje fotografije prema kanalima u Photoshopu ili nekom drugom programu, odlično 
je za analizu budućih 'gotovih' crno - bijelih fotografija. Intenzitet boje kanala reprezentiran je 
sivim vrijednostima koje se protežu od crne (potpuni izostanak te boje) do bijele (boja u svom 
punom intenzitetu). Stoga tamne sive sjene otkrivaju izostatak te boje u njenom doprinosu 
cijeloj fotografiji. Suprotno tome, svijetle sive sjene otkrivaju područja većeg intenziteta boje. 

(Može se reći da je rad po kanalima sličan radu s maskama - crna 'skriva' a bijela 'otkriva'.) 
Svaki kanal igra, dakle, različitu ulogu u ukupnoj informaciji slike i utječe na specifičan način 
na njen krajnji izgled - zato crno - bijela fotografija nije jednostavno fotografija bez boje, a 
konverzija kolora u crno - bijeli sustav zahtijeva više promišljanja nego što bi se to na prvi 
pogled reklo. Detalji, kontrast, tonovi i svjetlina, drukčije djeluju na ukupni dojam fotografije 
u različitim kanalima; detalji plavog kanala, u crvenom su ponekad potpuno izgubljeni i 
obrnuto, itd. Photoshop sadrži zgodnu opciju za manipulaciju bojama. Opcija Selective color 
dopušta namještanje crnih, bijelih i neutralnih područja fotografije, što je osobito dobro za 
manipulaciju kontrastom. [ 16 ] 


3.5.1 KONVERZIJA HDR-A U CRNO - BIJELI SUSTAV 


Više je uspješnih i manje uspješnih načina za konverziju kolor fotografija u crno - bijeli 
sustav. Osnovno je da je pametnije fotografiju prvo pretvoriti u HDR fotografiju, a zatim 
dobiveni rezultat konvertirati u crno - bijelu fotografiju. Uzimajući tu činjenicu u obzir, 
karakteristike osnovnih metoda konverzije jesu: 

a) Konverzija pojedinačnih, različito eksponiranih fotografija u crno - bijeli sustav, 
bazira se velikim dijelom na metodi 'pogađanja'. Teško je znati kako bi preeskponirana 
i podeksponirana fotografija trebala pravilno funkcionirati u crno - bijeloj HDR 
tehnici. Drugim riječima, ovako je teško pretpostaviti pravilne postavke Tone mapping 
opcije za dobivanje kvalitetne crno - bijele fotografije. Povoditi se za centralnom, 
pravilno eksponiranom fotografijom je ispravno, no ova metoda je svejedno najdulja, 
jer zahtijeva prvo kompletnu HDR obradu za svaku različito eksponiranu fotografiju, 
zatim pretvaranje svake te fotografije u crno - bijeli sustav, te na kraju spajanje u 
konačnu fotografiju (plus naknadnu obradu gotove fotografije u Photoshopu). 

b) Konverzija jedne RAW datoteke, zahtijeva prvo pretvaranje u pogodniji 16-bitni TIFF 
slikovni format, te HDR obradu, spremanje u JPEG, učitavanje u drugi softver 
(najčešće Photoshop), konverziju u crno - bijeli sustav, te konačno naknadnu obradu 
'gotove' fotografije u Photoshopu. 

c) Konverzija RAW datoteka: ovisno o RA W editor programu (specijalizirani program za 
predobradu fotografija - manipuliranje RAW datotekama prije konverzije u drugi 
slikovni format za daljnju obradu), RAW slike se mogu konvertirati u crno - bijeli 
sustav pri procesu snimanja u TIFF format, a programi dopuštaju i određenu razinu 
kontrole pri tom procesu (omogućeno je manipuliranje nekim osnovnim postavkama 
fotografija, uz činjenicu da postavke za sve fotografije moraju biti iste, kako bi se 
fotografije pravilno obradile u HDR tehnici). Ova metoda djeluje za jednostavnije' 
fotografije, no u pravilu ne daje idealne rezultate. 

Osnovne fotografije trebale bi biti što manje procesuirane prije učitavanja u bilo koji od 
spomenutih programa - kao što je spomenuto, svaka obrada fotografije smanjuje njenu 
kvalitetu u smislu bogatstva njene osnovne informacije i iskrivljavanja osnovnih postavki 
(ekspozicije i si.). 

Dobar program za konverziju u crno - bijeli sustav jest Photoshop Elements, još jedan 
Adobeov program, koji doduše nije dio njegovog standardnog paketa. Njime se 'gotove' HDR 
fotografije na mnogo kvalitetniji način mogu konvertirati u crno - bijele snimke. Kada se 
spominje pojam konverzije u cmo - bijeli sustav, iako se to često radi, fotografiju nije 
preporučljivo potpuno desaturirati ( Desaturate opcija Photoshopa i sličnih programa), kao niti 
pretvoriti ju u Grayscale (Grayscale opcije Photoshopa i sličnih programa). Iako je točno da 
oba načina slici oduzimaju informaciju u boji, nad oba procesa fotograf nema kontrolu. S 
programom Photoshop Elements to nije slučaj. 

Osnovna shema konverzije kolor fotografije u cmo - bijelu fotografiju u spomenutom 
programu je slijedeća: 

a) HDR fotografiju učitavamo u program; ukoliko je riječ o 16-bitnoj datoteci, ona se mora 
konvertirati u 8-bitnu datoteku ( Itnage - Mode - 8Bits/Channel ). 

b) Odabire se opcija Enhance - Convert to Black and White. Otvara se nova kartica s 
pretprikazom gotove fotografije, osnovnim stilovima postavki ( Preset styles ) te 
opcijama. 


52 



c) Odabire se jedan od ponuđenih stilova; njegove karakteristike vidljive su u prozoru sa 
pretprikazom gotove fotografije. 



Slika 30: Photoshop elements opcija Convert to Black and White 


d) Manipulira se postavkama Adjustment intensity opcije ( Adjustment intensity sliders), 
kako bi se odabrani stil bolje uklopio u fotografiju. Spomenute osnovne spoznaje o R, G 
i B kanalu utječu na to kako je zamišljen dojam gotove fotografije . 


e) Slijedi zadnja obrada fotografije u Photoshopu ili Lightroomu. [ 16 ] 


Još jedna prednost Photoshop Elements programa su i tzv. infracrveni filteri (Infrared preset), dio Convert to 
Black and Wlrite dijaloške opcije, koji pomažu u odluci kakvim kreativnim putem fotograf želi da mu crno - 
bijeli rad krene. Vizualno, pomažu u postizanju jedinstvenih crno - bijelih fotografija. 

3.5.2 ALATI DODGEI BURN 


Dodge i Bum alati odlične su opcije za selektivno povećanje kontrasta i isticanje detalja na 
fotografijama. Glavni princip alata sastoji se u selektivnom manipuliranju sjena i highlighta. 
Bum alat zatamnjuje odabrana područja fotografije a dodge ih posvjetljuje. Dobro poznavanje 
rada s ovim alatima sastoji se u tome da se oni neprimjetno uklope u fotografiju, bez 
ostavljanja ružnih mrlja ili neprirodnih odsjaja tamo gdje ih ne bi trebalo biti. Stoga je 
najbolje raditi s nježnijim brushem (hardness - tvrdoću alata postaviti što manjom u opcijama 
alata). S dodge i bum alatima ne treba pretjerivati, takvim opcijama se pristupa samo ukoliko 
fotograf osjeća na određenom mjestu fotografije, potrebu za manjom intervencijom. Sve 
ostalo izgledalo bi neprirodno i kvarilo kvalitetu fotografije. Nedostatak bum alata je što 
njegova prevelika upotreba na određenom mjestu pretvara često sjene u ružne mrlje; dodge 
alat izoštrava odabrano mjesto, čime se često dobivaju grubi rubovi i digitalni šum na 
odabranom mjestu na fotografiji. 


3.5.3 TONIRANJE CRNO-BIJELIH FOTOGRAFIJA 


Tonirana fotografija ima također svoje čari i specifičan utjecaj na promatrača. Intenzitet jedne 
ili dvije boje može kreativno pridonijeti atmosferi koju se fotografijom želi postići. Mnogi 
tonirane fotografije vole upravo zbog osjećaja koje one u njima izazivaju i/ili pojačavaju 
(uzimajući u obzir činjenicu da je čovjek iznimno osjetljiv na doživljaj i intenzitet boje, 
određene boje stoga mogu pojačati osjećaje koji su se fotografijom htjeli prenijeti - npr. 
crveni ili ružičasti tonovi pojačavaju osjećaj romantičnosti fotografije i si.). Pri toniranju se 
može zadržati prisutstvo cme boje, ali se ono može i zamijeniti određenim tonom odabrane 
boje. Tonirane fotografije dobre su za postizanje retro izgleda fotografija, kao i za snimanje 
sve popularnijih steampunk motiva. Ukoliko se na cmo-bijeloj fotografiji želi zadržati snažan 
osjećaj interakcije tih dviju sna ž nih suprotnosti, najbolje je pri manipulaciji fotografijom što 
manje utjecati na srednje tonove. 

Slika 31: tonirana crno-bijela HDR fotografija 


3.6 LJUDSKI LIK I HDR FOTOGRAFIJA 


Iako HDR kao pojam uglavnom asocira na fantastične krajolike i impresivnu arhitekturu, 
pogrešno je misliti kako ne fu nk cionira odlično i za prikaz ljudskog lika. Iako se ovdje 
susreće problem pomicanja subjekta (niti jedana osoba ne može biti savršeno mirna dok ju se 
snima u potpuno istom položaju, najmanje 3 puta s različitim ekspozicijama), HDR pri 
prikazu portreta odlično rješava neke od glavnih problema s kojima se fotograf susreće pri 
snimanju u klasičnom digitalnom sustavu: problem prikaza i naglašavanja svih detalja lica ili 

odjeće i si., problemi s ambijentalnom i/ili umjetnom rasvjetom, spašavanje 'dosadnih' 
fotografija itd. Pošto je s ljudima praktički nemoguće raditi u sustavu višestruke ekspozicije, 
pogotovo pri snimanju djece i snimanju izvan studija, HDR koji prikazuje ljudski lik mora se 
oslanjati na jednu kvalitetno snimljenu RAW fotografiju (u programu za predobradu 
fotografija se zatim iz jedne RAW datoteke može izvući nekoliko različito eksponiranih 
fotografija) i kvalitetnu obradu u Photomatixu, te Photoshop Elements programu i/ih 
Photoshopu. 



Slika 32: HDR portret iz jedne početne RA W fotografije; sa postavkama tonskog mapiranja u 
Photomatixu se nije pretjerivalo, kako bi prikazani lik djelovao što više 'realistično'. 


Jasno je da takav način dobivanja višestruko eksponiranih prizora nije kvalitetan poput 
'pravoga snimanja' s više ekspozicija, no za obradu u Photomatixu i dobivanje solidnih HDR 
fotografija (pretpostavka je da se sa ljudskim likom neće pretjerivati u saturaciji i drugim 
postavkama kao sa primjerice šarenim zalascima sunca, jer je na ljudskom liku najlakše uočiti 
kada je nešto u prikazu neprirodno ili jednostavno previše 'kičasto'). Važno je za napomenuti 

daje HDR pri snimanju portreta najviše koristan u aspektu snimanja svakodnevnih prizora - 
portret osobe u vanjskom okruženju, snimanje u kombinaciji s prikazom eksterijera ili 
interijera. Za studijsko snimanje HDR i nije toliko bitan, odnosno mnoglo bi se reći 
impresivan, jer tada fotograf ionako ima potpunu kontrolu nad osnovnim karakteristikama 
svojih fotografija (rasvjeta je jasno definirana, snimanje u studiju isključuje probleme s 
interakcijom dnevne i umjetne rasvjete ili atmosferske nepredvidljivosti, osnovni ton 
fotografije je definiran, subjekt je opušteniji i moguće mu je osloniti se na pomoćne, skrivene 
potpornje i itd.). Tada je u principu za dobivanje odličnih fotografija potrebna samo vješta 
obrada u Photoshopu. U tom pogledu, HDR je dobra tehnika za spašavanje eventualnih 
postupaka u radu koji narušavaju estetiku konačne fotografije (neodgovarajući rezultati 
postignuti radom s bljeskalicom, povećanje kontrasta fotografije radi isticanja dramatičnosti 
prizora, pokušaj spašavanja izgubljenih detalja u procesu snimanja i si.). HDR je pri prikazu 
ljudskog lica odličan za isticanje najsitnijih detalja kose i lica, pošto voli teksture. Snimanje i 
klasična digitalna obrada to često nisu u stanju. Na umu treba imati i činjenicu da bespotrebno 
pretjerivanje u programima poput Photomatixa, na fotografiji stvara dosta šuma (jedan od 
glavnih nedostataka HDR tehnike), koji se ne može uvijek u potpunosti uspješno ukloniti ih 
prikriti naknadom obradom fotografije u programima poput Photoshopa. 


3.6.1 RAD SA BLJESKALICOM 


Prirodno osvjetljenje izvan je kontrole fotografa; upotreba bljeskalica pogodna je za finije 
podešavanje odnosno promišljanje željenih postavki prizora i ispravljanje svjetlosnih 
nedostataka na mjestu snimanja. Iako HDR tehnika u mnogim slučajevima eliminira potrebu 
za korištenjem bljeskalica pri snimanju, one su iznimno korisne za usklađivanje osvjetljenja 
pri snimanju - ako je primjerice lice snimanog subjekta napola u sjeni (a to nije želja 
fotografa), što zbog neodgovarajuće rasvjete a što zbog ograničena prostora/prizora, upotreba 
bljeskalica neizbježna je za dobivanje dobre fotografije. Niti naknadna obrada u Photomatixu, 
neće lice moći savršeno ujednačiti u tonu, bez da se sliku mora namjerno zamutiti (blur opcija 
i si.) i tako upropastiti veliku količinu detalja. 

Slika 33: upotreba bljeskalice uklonila je neprivlačnu sjenu (koja se prostirala preko polovice 
lica fotografiranog subjekta), nastalu zbog neodgovarajuće umjetne rasvjete i kape; HDR 
obrada je pomogla fotografiji utoliko što je fotografiranom licu povratila dio dubine i odsjaja 
izgubljenih upotrebom bljeskalice (čiji je glavni nedostatak upravo čest gubitak na dubini 
objekta i upropaštavanje lijepih odsjaja). 

Upotreba eksternih bljeskalica ( external flash ), korisna je jer uglavnom dopušta montiranje 
raznih difuzora i filtera na glavu bljeskalice. Eksterne su bljeskalice u prednosti nad 
ugrađenim bljeskalicama i stoga što su često jačeg osvjetljenja i većeg dometa, a pomične 
glave (boljih i skupljih modela) dopuštaju veću fleksibilnost u radu. 

Potrebno je dakle naglasiti da ne postoji zamjena za dobro osvjetljenje, čak ni pomoću HDR 
tehnike; scena mora biti dobro osvjetljena kako bi se postigli željeni rezultati na gotovoj 
fotografiji - bila ona HDR na kraju ili ne. [ 16 ] 

3.6.2 RAD SA PRIRODNIM OSVJETLJENJEM 


Kao što difuzor omekšava svjetlost koja dolazi iz bljeskalice (i smanjuje preoštre sjene gdje 
su one neželjene), snimanje za oblačnog dana čini sunčevu svjetlost mekšom. Nježna, difuzna 
prirodna svjetlost najbolja je za fotografiranje ljudi i dati će najbolje rezultate naknadnom 
HDR obradom. Eliminirati će prisutnost oštrih i dugačkih sjena u pozadini, te na licima 
subjekata. Nježno osvjetljenje osobito je dobro za naglašavanje 'prirodne ljepote’ 
fotografiranog subjekta: lice djeluje prozračno, koža je meka, glatka i nježna; cijeli je izgled 
glamurozniji bez prevelike upotrebe teške šminke. Prebacivanje takve fotografije u crno - 
bijeli sustav dodatno naglašava glamour efekt. 

Kada nebo za vrijeme snimanja nije oblačno te svjetlosna 'situacija' nije idealna za 
fotografiranje, teško je zadržati kvalitetne detalje na cijeloj fotografiji. Ukoliko se želi dobiti 
dobru pozadinu, subjekt može biti nekorektno eksponiran i obrnuto. Upotreba bljeskalice tada 
je neizbježna za usklađivanje osvjetljenja. Bitno je dobiti kvalitetno eksponiranu fotografiju, 
čak i kada to ne izgleda previše zanimljivo na samom displayu fotoaparata ili računala nakon 
snimanja. Obrada u Photomatixu i HDR tehnika tada će izvući najviše zanimljivih detalja i 
kontrasta, te naizgled nezanimljivoj fotografiji dati sasvim drukčiji dojam. [ 15 ] 


3.7 ULIČNA FOTOGRAFIJA U HDR TEHNICI 


Ulična fotografija i zabilježavanje događaja i ljudi spontano, na 'licu mjesta', zahtijeva od 
fotografa sasvim drukčije vještine od primjerice onih potrebnih za studijsku fotografiju. 
Nedostatak vremena ili prostora za upotrebu stativa otežava dobivanje savršeno oštrih 
fotografija te snimanje s višestrukim ekspozicijama. Strpljivost i opuštenost pri snimanju 
stranaca i različitih događaja, nužne su vrline ovakvog načina fotografiranja. Sve se sastoji u 
zabilježavanju 'pravoga trenutka' 4 . 


4 Francuski fotograf Henri Cartier-Bresson smatra se pionirom modernog fotoreporterstva i majstorom 'trenutka' 
te skrivene ili candid fotografije. Upravo ta opsesija tempiranjem i hvatanjem savršenog trenutka čini njegove 
fotografije jedinstvenima i nezaboravnima. Kao jedan od osnivača prvog profesionalnog fotografskog udruženja 

HDR ulične prizore komplementira na način da pokušava riješiti ili ublažiti probleme 
neodgovarajućeg osvjetljenja (pogotovo kada je rad sa bljeskalicom onemogućen), te na način 
da pokušava iz određenog prizora izvući najveći mogući broj kvalitetnih detalja, te 
manipulirati kontrastom radi dobivanja zanimljivijih fotografija. Ovdje je naravno, zbog 
ograničenja tehnike, mogući jedino rad sa jednom RAW datotekom. 



Slika 34: HDR obrada je iz prikazane fotografije uspjela izvući veliki broj detalja, unatoč 
problemima pri snimanju (loši vremenski uvjeti, subjekti na fotografiji se miču, te stoga nisu 
oštri). 


Ulična fotografija je umjetnost dokumentiranja života ulica: slučajnih prolaznika, djece u igri, 
romantičnih šetnji ili pak prosvjeda itd. Pošto je njen fokus obično određena akcija, HDR 
obrada je s tog aspekta idealna za povećavanje živosti i dramatičnosti prizora, bilo dodatnim 


- Magnuma - popularizirao je tzv. stil ulične fotografije, ostavivši snažan utjecaj na generacije fotografa diljem 
svijeta. [17] 

naglašavanjem boja i detalja, ili pak kontrasta - igre svjetla i sjene. Konvertiranje fotografije 
u HDR fotografiju izvlači detalje koji često nisu vidljivi na originalu, te diže simboličnost ili 
impakt odabranog prizora na sasvim novu razinu. 

Ulična fotografija koja dokumentira jednostavije i intimnije prizore (romantični par, 'tužni 
starac', pogreb i si.), samom svojom semantikom ne zadire u prenaglašavanje akcije ili 
primjerice boja. Tada treba biti 'obziran' i u naknadnoj obradi - iskrivljavanje značenja 
tehničkim pretjerivanjem, upropastiti će svaku fotografiju, ma kako ona dobro bila snimljena i 
naknadno obrađena. Pošto su takve scene toliko intenzivno osobne, ljudi i prikazani događaji 
su semantički veoma snažni subjekti sami za sebe. HDR obrada je u takvim slučajevima dobra 
zbog spomenute činjenice da često eliminira potrebu za upotrebom bljeskalice (fotograf ne 
narušava intimu događaja i ne 'vrijeđa' i ometa snimane subjekte). Crno - bijela tehnika ovdje 
je dobra za veću izražajnost snimljenog prizora eliminiranjem potencijalno 'nepotrebnih 
karakteristika' (puno boja na fotografiji primjerice, zatrpanost detaljima, kičaste pozadine i si.) 
i povećavanje ugođaja fotografije. HDR tehnika odlično fu nk cionira i za fotografije na kojima 
se nastoji veću ulogu dati atmosferskim prilikama i njihovom utjecaju na okolinu (pljuskovi i 
nezadovoljna lica prolaznika, gusti snijeg i sretna djeca i si.), zbog spomenutog naglaska na 
teksturi - fotografije bez HDR obrade često prikazuju snijeg ili kišu u obliku bezličnih mrlja, 
bet ikakvih vidljivih detalja, dok HDR ističe njihovo prisutstvo na mnogo atraktivniji način. 

S obzirom da pretjerivanje s opcijama tonskog mapiranja može ljudsku figuru učiniti 
neprirodnom, dobar trik je da se na gotovu HDR fotografiju u naknadnoj obradi u Photoshopu 
zalijepi ispravno eksponirana, odnosno u ovom slučaju originalna, fotografija, u obliku novog 
sloja, te da se eksperimentira s tehnikama prikaza slike (blending mode kartica u Photoshopu: 
sofi light i niži opacitet - opacity - lijepe se često dobro na HDR, popravljajući dojam prikaza 
ljudskog lika). Još jedan nedostatak ulične fotografije je što se često, radi pravovremenog 
hvatanja odabranog trenutka/događaja, pri brzom snimanju koristi neodgovarajuća 
ekspozicija, što rezultira preeksponiranim ili podeksponiranim fotografijama koje 
upropaštavaju zanimljive odsjaje, sjene i detalje. Zahvaljujući snimanju u RAW fonnatu, 
HDR takve greške lako otklanja. Najbolje je također i ne brinuti previše o balansu bijele, 
odnosno uključiti na fotoaparatu opciju automatskog prilagođavanja (AWB - auto white 
balance ), jer se on ionako kasnije, predobradom RAW formata, lako korigira u RAW editoru. 
Iako ulična fotografija često zahtijeva veću osjetljivost (veći ISO često je potreban za 
snimanja za oblačnih dana, snimanja u uskim i mračnijim ulicama, kako bi se dobio efekt 

zamrznutog trenutka, a ne mutnih subjekata u pokretu), bolje ju je držati što manjom 
mogućom, jer i sama obrada za HDR stvara šum na fotografijama. Veća osjetljivost dodatno 
bi pojačala neželjeni efekt pri obradi u programu poput Photomatixa - Photoshop takve 
probleme ne može uvijek riješiti u potpunosti uspješno. 

Oblačni dani najbolji su za uličnu fotografiju jer svjetlo nije previše oštro i ne baca 'okrutne 
sjene’. Kontrast jest doduše manji, no to se može popraviti HDR obradom, i/ili prebacivanjem 
fotografije u crno - bijeli sustav (tradicionalno najdraži sustav prikaza ulične fotografije, 
upravo zbog efekta većeg naglašavanja i dramatizacije prikazanog prizora). Snimanje u boji 
za vrijeme 'dosadnih dana’ često daje nezanimljive, sivkaste fotografije s jednoličnim nebom. 
Detalji neba ne mogu se izvući u Photomatixu u procesu tonskog mapiranja ukoliko ih na 
stvarnom prizoru te snimljenoj fotografiji nema. U tim slučajevima najbolje je nebo i ostale 
jednolične plohe izostaviti iz fotografije i fokusirati se isključivo na akciju na ulici. Snimanje 
u podne za sunčanog dana daje preoštre sjene, u kojima se često gube lica prikazanih ljudi. 
HDR u ovakvim slučajevima može pomoći, jer ukoliko se, primjerice, sjena proteže preko 
polovice nečijeg lica, takva će biti i nakon obrade u HDR-u. (To može pokvariti cijelu svrhu 
fotografije: ulična fotografija traži vezu s prikazanim subjektima kako bi se promatrač mogao 
poistovjetiti s prikazanim događajem i fotografiju doživjeti više osobno.) Zadnja opcija je 
snimanje za spomenutog zlatnog sata. [ 15 ] 

Poanta HDR-a je da se ne gleda samo u glavni prikazani subjekt, nego da se primijećuju i 
detalji njegove okoline, da svi dijelovi fotografije gotovo ravnopravno subjeluju u pričanju 
priče - a to standardna fotografija nije u stanju prikazati. Ukoliko se ne pretjeruje, što su više 
istaknuti detalji, scena djeluje realnije - što je osobito važno za ovaj stil fotografije. 


3.8 JOŠ KREATIVNIH MOGUĆNOSTI 


Romantični zalasci, stare zgrade i impresivni krajolici nisu jedini motivi koji mogu 
fantastično izgledati u HDR-u. I 'običniji' motivi poput primjerice kipova, automobila ili 
kukaca, mogu pomoću HDR tehnike obrade djelovati više 'zanimljivo'. 

Slika 35: kompozicija i likovi koji čine ovu skulpture izgledaju više živo' u HDR tehnici. 


Kao što se pridržavanjem nekih uobičajenih pravila pri snimanju mogu dobiti korektnije i 
čistije fotografije, tako se i njihovim kršenjem može doći do fantastičnih rezultata - HDR 
primjerice odlično fu nk cionira u prikazu noćnih prizora grada, snimljenih mnogo nakon 
pravila zlatnog sata. Snimanje noću daje gradu i okolnom krajoliku novi izgled: eksplozije 
boja od različitih izvora umjetne rasvjete i reklama, stvaraju i pravi vatromet odsjaja, koji u 
klasičnom digitalnom sustavu bez upotrebe HDR tehnike obrade nikada ne bi mogao doći 
toliko do izražaja koliko dolazi na HDR fotografijama. 


Snimanje prometnih cesta s dugim ekspozicijama pretvara vozila u pruge intenzivnih boja. 
Samo snimanje takvih prizora vodi se načelom pokušaja i pogreške - teško je unaprijed 
pogoditi koja duljina ekspozicije je najbolja za željenu interakciju svjetla s pozadinom 
(cestom i okolinom) i lećom fotoaparata. Neodgovarajuća ekspozicija i kut snimanja mogu 
rezultirati ru ž nim odsjajima koji kvare dojam fotografije ili odvraćaju promatrača od glavnih 
subjekata prizora. Duge ekspozicije atraktivne su za neobične prikaze oblaka, no isto tako 
neodgovarajuće ekspozicije mogu dati ružne ili dosadne rezultate i upropastiti cijeli snimljeni 

prizor. Zanimljiva posljedica snimanja noćnih prizora s jako dugim ekspozicijama jest da se 
neosvjetljeni objekti u pokretu na konačnoj fotografiji ne vide - stoga ovdje nema straha od 
toga da primjerice slučajni prolaznik naruši ljepotu' prizora kojeg je fotograf želio dočarati i 
si. Manji otvor blende veoma je koristan u takvim slučajevima, pošto propušta manje svjetla u 
sekundi kroz fotoaparat. Prilikom HDR obrade 'noćnih' prizora u Photomatixu, ključne opcije 
pri manipulaciji su saturacija i kontrast. Bogato osvjetljene scene često traže pretjerivanje u 
saturaciji slike, što često može dovesti do pretjerano kičaste ili 'spaljene' fotografije. 
Smanjivanje kontrasta u opciji microcontast u Photomatixu ili pomoću curves ili levels opcije 
u Photoshopu radi želje da se ne 'unište' različiti rasponi različitih boja, dovodi do i z razito 
neprirodnih fotografija i problema sa 'zrnatosti', odnosno digitalnim šumom. Zrnatost je kod 
noćnih prizora osobito izražena, što traži dobru upotrebu blur alata u naknadnoj obradi u 
Photoshopu ili primjenu različitih filtera za zamućivanje određenih dijelova fotografije ( Filter 
- Blur izbornik u Photoshopu). 



Slika 36: noćni prizor; na pozadinskom je planu originalne fotografije, nakon obrade u 
Photomatixu, bila izražena zrnatost, koja se eliminirala naknadnom obradom (upotrebom 
blur alata) u Photoshopu. 

Snimanje sumraka (tranzicijskog vremenskog perioda koji počinje oko 10-15 minuta nakon 
zalaska sunca i traje samo cea 30 minuta), također može rezultirati prekrasnim HDR 
fotografijama. Zbog činjenice da je kratkog trajanja i da se tokom njegovog trajanja boja 
svjetla i time i okolina mnogo mijenjaju, najbolje ga je snimati u samo jednoj ekspoziciji i 
RAW formatu, u kojem se naknadno može regulirati eventualna neodgovarajuća ekspozicija i 
digitalni šum (pomoću noise reduction opcije, prisutne i u RAW editor programu, 
Photomatixu i Photoshopu). 

Treba imati na umu da će u fotografijama snimljenima po noći, nakon sumraka, kada je nebo 
potpuno tamno, HDR obrada pokušati izvući i detalje kojih na prizoru u biti nema. To 
rezultira obojanim mrljama na fotograiji, jer opcije softvera 'guraju' karakteristike fotografije 
do maksimuma, kako bi ju posvijetlile (želi se prikazati što veći raspon tonova, izvlače se 
nepotrebni detalji iz sjene i si.). Takve je mrlje moguće ukloniti u Photoshopu, no proces je 
dug i naporan a na gotovoj fotografiji se nerijetko vide ružne posljedice intervencije bum 
alata. 

Snimanje po noći pod umjetnom rasvjetom, osim ružnih odsjaja, može zbog jakosti i 
temperature izvora osvjetljenja dati i previše žute ili narančaste fotografije. Korekcija balansa 
bijele u RAW converteru ili Photoshopu nekada nije dovoljna kako bi se problem ovakve 
vrste riješio. Tada je najbolje u Photoshopu ili Photoshop Elements programu dodati preko 
fotografije novi prozirni sloj i popuniti ga gradientom (Layer - New adjustment layer - 
Gradient). Pošto se boje izbijaju po principu suprotnosti, hladni gradijent (plave nijanse) 
ublažiti će napadni topli ton fotografije, ili se opcija pak koristi tako da se gradijent prostire 
primjerice samo kroz gornji dio fotografije, čime se naglasi plavetnilo neba nasuprot žuto 
osvjetljenoj zgradi i si. [ 15 ] 

Photoshop sadrži i specifičnu opciju za korekciju tona fotografije - Photofilter opcija ( Image 
- Adjustments - Photofilter), no ona nije uvijek preporučljiva, jer, iako fotografiji daje 
obabrani drugačiji ton, primjena 'hladnog' filtera preko 'tople' fotografije često daje dojam 
'spaljenih odsjaja’ (bijela točka u sredini odsjaja ne stapa se dobro s primjerice plavim tonom 
koji prelazi preko odsjaja, te se dobivaju oštre neobične granice i pruge u odsjajima ili drugim 
prijelazima - gradijentima - na fotografiji). 

Snimanje vozila još je jedan atraktivan motiv za HDR obradu fotografije, pogotovo zato što se 
ona najčešće snimaju u reklamne svrhe, gdje su bogatsvo boje i odsjaja, kao i dramatični 
kontrasti, među glavnim adutima privlačnosti fotografije odnosno reklame. 

Snimanje pogleda kroz prozor aviona daje fantastične prikaze Zemljine površine a predstavlja 
i zanimljivi izazov zbog problematike usklađivanja eksternog i internog osvjetljenja, o čemu 
je već bilo riječi u poglavlju o fotografiranju interijera. 

Snimanje automobila je posebno laskavo HDR-u, jer se kod takvog motiva pretjerivanje u 
saturaciji i odsjajima metalnih površina, te prikazu detalja, radi reklamnih svrha dovelo na 
sasvim novu umjetničku razinu. Luminosity i microcontrast opcije ključne su pri obradi 
ovakvih motiva u Photomatixu. Dobra manipulacija luminosity opcijom daje fantastične 
glatke odsjaje, a microcontrast izvlači najviše iz tekstura interijera (sjedala, plastika prednjeg 
dijela automobila i si.) i detalja poput primjerice svjetla na automobilu. Dramatični kontrasti 
laskaju aerodinamičnim i često jednostavnim oblicima automobila. 

Snimanje u prirodnom okruženju, omogućava u HDR tehnici fantastične prizore prikaza 
vozila ispred zalaska ili izlaska sunca (ili pak u okruženju urbanog blještavila grada), jer je s 
HDR-om moguće snimati direktno usmjereno prema suncu, bez da se moraju žrtvovati detalji 
prikazanog subjekta. Trik je u tome da se sunce ’skrije' iza automobila, kako bi se spriječilo da 
ono čini samo ružnu bijelu mrlju koja se ne može lako popraviti HDR-om (ili da se pak 
spriječi da previše zanimljiv krajolik dominira fotografijom), te da tako dobiveno suptilno a 
opet atraktivno okruženje komplementira snimljeno vozilo (grube stijene ili razrovani obasjan 
krajolik nasuprot glatkom vozilu i si.). Urbano blještavilo okoline daje nešto drugačiji, no isto 
na svoje načine atraktivan dojam snimljenom vozilu - sportski automobil u urbanom 
okruženju može djelovati futuristički i si. 

Snimanje starih vozila semantički je slično snimljenim starim građevinama - zanimljive 
teksture i oblici pričaju zanimljive priče. Hrđa izgleda prekrasno i osobito živo u HDR-u. 

[ 15 ] 

Slika 37: ne previše atraktivno okruženje ipak komplementira snimljeno vozilo. 


Makro fotografija zanimljiva je HDR-u sa aspekta prenaglašavanja detalja. Uvid u 
kompleksnost naizgled jednostavnih stvari i subjekata, jedna je od glavnih prednosti HDR-a; 
komplicirana građa ili vanjski oklop kukaca poput primjerice skakavca, naglašavanjem 
mikrokontrasta i igranjem sa saturacijom, zanimljive motive pretvaraju u fantastične prizore. 

Slike 38 i 39: makro fotografija; HDR obrada ovdje je, osim detalja, dodatno naglasila i 
osnovni ton cvjetova - crveni, odnosno zlatni. 

4 ZAKLJUČAK 


Koncept HDR tehnologije relativno je nov samo sa stajališta tenninologije. Fotografi željni 
što 'vjernijeg’ zabilježavanja okoline i fenomena prirodnih pojava (u pravilu kompliciranih 
fotografskih motiva), razmišljali su na ’HDR način’ mnogo prije nego što se razvila HDR 
tehnologija u modemom smislu (stvaranje HDR fotografija posredstvom specijaliziranog 
softvera). U svom sistemu zona, američki fotograf Ansel Adams je do savršenstva razradio 
tehniku kojom je fotograf maksimalno mogao manipulirati tonovima na svojim fotografijama, 
bez iskrivljavanja osnovne fotografske deskripcije. Njegove 'klasične' fotografije i dan danas 
predstavljaju sam vrh u pogledu savršenosti tehničke izvedbe u prikazu krajolika i prirodnih 
fenomena. 

Pametno primijenjena, HDR tehnika može rezultirati nevjerojatno zapanjujućim fotografijama 
koje mogu zamagliti čovjekov osjećaj za razlikovanje stvarnosti od iluzije. Artistički i 
tehnički gledano, HDR fotografija je idući veliki korak u području digitalne fotografije, koji 
se snažno razvijao i popularizirao proteklih dvadesetak godina. S tehničkog stajališta, ona 
omogućuje fotografima bilježenje većeg raspona u tonskim prijelazima, odnosno, točniji 
prikaz širokog raspona intenziteta prisutnog u 'stvarnom svijetu’. S umjetničkog stajališta, 
HDR fotografija/tehnika manipulacije fotografija ne samo da ostavlja mnogo prostora za 
zanimljiv i specifičan umjetnički izričaj, nego i naglašavanjem dramatičnosti i ’magičnosti' 
snimljenih prizora, fotografije uvlači u sasvim novu emotivnu sferu u odnosu na prosječnog 
promatrača. 

Kon kr etne prednosti HDR tehnike su mnogobrojne. HDR tehnika uspješno kompenzira 
nedostatke fotografske opreme (skromnija fotografska oprema, snimanje bez blica i si.), kao 
što dopušta i snimanje u manje idealnim vremenskim uvjetima. HDR sustav omogućava 
svakom dijelu prizora da bude pravilno eksponiran (tehnika višestruke ekspozicije i snimanje 
u RAW formatu dati će fotografije bogate detaljima kako u svijetlijim, tako i u mračnijim 
dijelovima odabranog prizora). Najveća prednost HDR sustava je izvlačenje maksimuma iz 
detalja i tekstura, čime se pojam 'realističnosti' uzdiže na sasvim novu - tehničku i umjetničku 
- razinu. Velikoj popularnosti rada u HDR sustavu pridonosi i činjenica što je specijalizirani 
softver za HDR obradu poput Photomatixa veoma intuitivan i jednostavan za upotrebu, te 
zasad, još uvijek besplatan. 


69 




Zbog navedenih karakteristika, HDR sustav fotografije će daljnjim razvojem tehnologije 
zasigurno postati normom svakog vizualnog izričaja, tj. on neće utjecati samo na 
specijalizirana polja poput filma, profesionalne digitalne fotografije ili kompjuterske grafike, 
nego će na 'HDR način’ razmišljati svatko tko se bavi slikama odnosno fotografijama i 
njihovom manipulacijom. 


HDR photography. 

Nlow you can take great photos that 
capture a vvider rangc of light mtensity 
using the new high dynamic range (HDR) 
setting. After selecting HDR. Just point 
iPhone 4 at your subject and shoot. 
iPhone 4 automatically captures three 
photos of the scene each vvith 
different exposure levels. Then iPhone 4 
lavers the shots together to create a 
single photo that combines the best 
elements of each shot and more 
accurately represents the vvide range of 
light in the scene. Both the regular shot 
and the HDR photo appear in the Camera 
Roll. 



Slika 40: HDR postaje toliko popularan u svijetu, da je Apple odlučio u novi iPhone ugraditi i 
aplikaciju za 'HDR način snimanja'; preuzeto sa: http://www.9to5mac.com/26102/want-hdr- 
photos-on-iphone-3g-or-3gs-giddyup 

